5 Organisasi Terbesar Dalam Bidang Eksplorasi Angkasa Lepas

Apabila berbicara tentang ekplorasi angkasa lepas, pastinya organisasi The National Aeronautics and Space Administration atau singkatannya NASA akan terlintas di fikiran. Namun, selain NASA sebenarnya terdapat kira-kira 70 organisasi lain di seluruh dunia yang turut sama melakukan pelbagai kajian dalam bidang ini.

Bagi yang tidak tahu, eksplorasi angkasa lepas mempunyai pelbagai manfaat terhadap manusia dan sains. Antaranya adalah menggalakkan penciptaan teknologi baru, mewujudkan kerjasama pelbagai negara banyak lagi.

Pada era awal ekplorasi angkasa lepas, yakni sekitar tahun 1950-an, ianya dipelopori oleh dua kuasa besar ketika itu iaitu Kesatuan Soviet dan Amerika Syarikat. Kini, sudah banyak negara yang mewujudkan organisasi atau agensi sendiri bagi tujuan ini. Setiap satu agensi ini mempunyai kemampuan dan kejayaan yang berbeza.

Kali ini, pihak Iluminasi ingin berkongsi 5 organisasi terbesar dunia dalam bidang eksplorasi angkasa lepas. Organisasi yang diletakkan dalam senarai ini dipilih kerana pelbagai faktor antaranya bajet tahunan yang diperuntukkan, keupayaan melakukan pelbagai kajian dan kejayaan serta penemuan-penemuan baru.

Indian Space Research Organisation atau ISRO memanfaatkan pelbagai kajian dalam bidang ini untuk pembangunan negara dan eksplorasi teknologi baru. Dengan bajet tahun sekitar $1.5 bilion ISRO telah berjaya melakukan beberapa projek utama di peringkat antarabangsa. ISRO juga berperanan mengoperasikan multipurpose geostationary satellites (INSAT) dan remote sensing satellites (IRS) untuk kegunaan telekomunikasi dan pemantauan Bumi.

ISRO terkenal dengan ciptaan sistem pelancaran satelit mereka yang berkos lebih rendah. Pada tahun 2008, mereka berjaya melancarkan satelit pertama menggunakan teknologi yang dikenali sebagai Polar Satellite Launch Vehicle (PSLV-XL). Kos keseluruhan projek ini hanya menelan belanja $54 juta sahaja.

Pada tahun 2017, ISRO mencipta rekod dunia dengan melancarkan 104 satelit pada masa yang sama. Bangga dengan pencapaian ini, kerajaan India telah bersetuju untuk meningkatkan bajet tahunan ISRO sebanyak 23%.

Roscosmos adalah organisasi yang menjalankan pelbagai kajian angkasa lepas di Russia, termasuklah penghantaran angkasawan, pemantauan Bumi dan juga membangunkan teknologi ketenteraan dengan kerjasama Jabatan Pertahanan Russia.

Walaupun organisasi ini baru sahaja ditubuhkan, ia sebenarnya adalah penjenamaan semula bagi meneruskan kelangsungan projek-projek eksplorasi angkasa lepas zaman Kesatuan Soviet. Satu ketika dahulu, Kesatuan Soviet merupakan pelopor industri ini dengan kejayaan melancarkan satelit pertama dikenali sebagai Sputnik-1, menghantar manusia pertama ke angkasa, Yuri Gagarin, dan wanita pertama, Valentina Tereshkova.

Kini, selain membangunkan projeknya sendiri seperti sistem navigasi Glosnass (fungsi seperti GPS), Roscosmos turut melakukan kerjasama dengan organiasi lain. Antara projeknya yang terkini adalah misi ExoMars, iaitu usaha mencari bukti wujud hidupan di planet Marikh. Projek ini merupakan usaha sama dengan organisasi European Space Agency (ESA).

Tidak seperti organisasi lain dalam senarai ini yang mewakili sesebuah negara, ESA sebaliknya adalah sebuah organisasi yang dianggotai 22 buah negara Eropah. Dengan kerjasama intelektual dan aset, organisasi ini mempunyai keupayaan besar untuk melakukan pelbagai aktiviti dan program eksplorasi angkas lepas.

ESA merupakan penyumbang utama projek Stesen Angkasa Antarabangsa (ISS). ESA sangat aktif dalam pelbagai projek termasuklah pelancaran kapal angkasa tanpa pemandu ke bulan dan pelbagai planet lain, pembangunan teknologi telekomunikasi dan pemantauan Bumi.

ESA juga mempunyai sistem pelancaran satelit mereka sendiri yang dikenali sebagai Ariane. Antara projek mega mereka yang lain termasuklah Venus Express, satelit yang mengelilingi orbit Venus dan menghantar data secara berterusan dan LISA Pathfinder, kajian mengenai gelombang graviti.

Walaupun CNSA jarang diperkatakan di media massa, ianya tidak begitu mengejutkan organisasi ini berada di tempat kedua memandangkan negara China kini merupakan antara kuasa besar dunia. CNSA bertanggungjawab dalam kesemua projek eksplorasi angkasa lepas di peringkat kebangsaan bagi negara China.

Tidak seperti organisasi lain yang terlibat dengan projek Stesyen Angkasa Antarabangsa (ISS), CNSA sama sekali tidak terlibat. Sebaliknya, mereka membangunkan stesyen angkasa mereka sendiri. Sejak 2003, organisasi ini telah menghantar ramai angkasawan ke angkasa dan sehingga kini, 11 orang angkasawan telah dihantar.

Pada tahun 2014, CNSA telah berjaya melancarkan misi ke bulan dengan penghantaran robot yang dikenali sebagai Chang’e 3. Dengan bajet tahunan yang besar, tidak mustahil banyak lagi kejayaan yang dicapai di tahun yang mendatang.

Kedudukan NASA di tempat pertama dalam senarai ini memang tidak dapat disangkal lagi. Organisasi ini juga merupakan antara yang tertua dan telah melakukan pelbagai program angkasa lepas terutamanya penemuan planet-planet lain, sistem solar, galaksi dan pelbagai lain.

Walaupun NASA merupakan organisasi swasta, ia bertanggungjawab untuk melapor secara terus kepada Presiden Amerika Syarikat. NASA juga mempunyai banyak pusat kajian untuk pelbagai tujuan antaranya Johnson Space Center, Jet Propulsion Laboratory, Goddard Space Flight Center danLangley Research Center.

Sehingga kini, NASA sudah berjaya melancarkan lebih daripada 200 misi dan mereka mempunyai perancangan untuk melancarkan 70 lagi misi pada masa akan datang.


5 Televisyen Paling Mahal Di Dunia

Pada hari ini, televisyen dianggap sebagai satu keperluan bagi sesetengah orang dalam menjalani kehidupan seharian. Ia merupakan peranti yang mana mempunyai pelbagai fungsi termasuklah sebagai sumber hiburan dan berita.

Bagi mereka yang kurang berkemampuan pula, TV merupakan satu kemewahan yang sangat didambakan. Namun disebabkan teknologi yang semakin canggih, hampir kesemua keluarga memilikinya kerana harga yang semakin murah.

Walaupun begitu, ia tidak menghalang penghasilan TV yang dijual dengan harga tak masuk akal, seperti dalam senarai ini. iluminasi.com kongsikan 5 televisyen paling mahal di dunia.

Sharp LB-1085 adalah TV paling murah dalam senarai ini, tetapi merupakan TV ke-5 termahal di dunia. Memulakan senarai ini, TV Sharp bersaiz 108 inci ini berharga RM665,000.

Walaupun harganya adalah tak masuk akal bagi sebuah televisyen, namun ia jauh ketinggalan berbanding TV yang lain dalam senarai ini.

Ia mempunyai skrin HD penuh yang memberikan pengalaman berbeza ketika menonton rancangan kegemaran anda dengan kualiti sempurna.

Panel LCD nya memberikan kejelasan penuh berdefinisi tinggi dengan paparan antara muka versatil yang merupakan satu kemajuan besar dalam industri TV.

TV keempat paling mahal di dunia adalah C Seed 201, dengan harga RM2.82 juta.

Seperti namanya, TV ini bersaiz 201 inci dan dihasilkan untuk digunakan di kawasan outdoor dan juga boleh disimpan di bahagian bawah tanah dengan hanya satu butang sahaja.

C Seed 2001 ini juga boleh berputar 270 darjah dan dihasilkan dengan jumlah LED yang tersangat banyak, iaitu 2,222,640 unit LED dan membuatkannya 10 kali ganda lebih terang dari TV di rumah anda.

Televisyen ke-3 termahal di dunia adalah keluaran syarikat Jepun iaitu Panasonic, dengan harga RM3.2 juta. Dengan harga tak mampu milik ini, anda akan mendapat sebuah TV bersaiz 152 inci dengan resolusi 4,096 x 2,160 piksel.

TV ini memberikan gambaran HD penuh dan 3D, nisbah aspek 17:9, yang mana biasa digunakan untuk alat elektronik yang mewah.

Jika anda ingin memiliki TV ini, anda perlu terbang ke Eropah kerana kerana ia hanya dijual di United Kingdom sahaja.

Dengan mendengar namanya sudah dapat membuatkan anda tahu bahawa ia adalah sebuah TV yang istimewa. Terdapat banyak perkara yang membuatkan TV Titan Zeus ini kedengaran seperti tak masuk akal.

Sebagai permulaan, TV ini adalah bersaiz gergasi iaitu 370 inci. Jadi, jika anda cukup kaya untuk memiliki TV ini, pastikan anda juga memiliki rumah yang cukup besar untuknya.

Selain itu, TV ini memiliki berat hampir 1 tan, kira-kira berat sebuah kereta dan sudah tentu anda perlukan bilik dengan perukaan yang tersangat kukuh.

Ia mempunyai resolusi 4K dan jika anda mampu memilikinya, anda dikategorikan sebagai insan yang bertuah kerana hanya 4 unit sahaja dikeluarkan.

Dan inilah set TV yang anda tunggu-tunggu, Stuart Hughes Prestige HD Supmere Rose Edition, TV paling mahal di dunia berharga RM9.35 juta.

Seperti biasa produk paling mahal di dunia yang pernah iluminasi.com kongsikan dengan anda pasti mempunyai bahan-bahan mewah seperti emas dan berlian, dan TV 55 inci ini tidak terkecuali.

Butang-butang pada TV ini diperbuat daripada berlian manakala bingkainya pula diperbuat daripada 2.5 kilogram emas padat 22 karat dan 28 kilogram emas merah jambu 19 karat serta disempurnakan oleh 48 butir berlian.

Tak cukup dengan itu, lapisan skrin dalamannya dibalut dengan kulit buaya dengan jahitan tangan.

TV ini keluarkan oleh Prestige HD dan didireka bentuk oleh Stuart Hughes yang terkenal dengan menghasilkan peranti dan telefon pintar paling mahal di dunia.


8 Negara Yang Mengalami Inflasi Paling Buruk Dalam Sejarah

Bagi yang tak tahu, inflasi bermaksud kenaikan paras harga umum. Dalam erti kata mudah, ia membawa makna kenaikan harga pada kebanyakan servis dan barangan.

Pelbagai perkara yang boleh menyumbang kepada inflasi termasuklah tarikan permintaan dan desakan harga.

Malah, pencetakan dan pengedaran wang yang tidak terkawal oleh kerajaan juga antara faktor utama berlakunya inflasi, seperti mana yang berlaku kepada kebanyakan negara dalam senarai ini.

iluminasi.com kongsikan 8 negara yang mengalami inflasi paling buruk dalam sejarah.

Jiran-jirannya iaitu Czechoslovakia dan Yugoslavia, yang juga merupakan sebahagian dari empayar itu telah mengenakan dasar anti-perdagangan sejurus selepas pembentukan.

Di dalam Austria, beberapa wilayah juga memperkenalkan dasar anti-perdagangan terhadap wilayah lain. Tak lama kemudian, Austria berperang dengan Cekoslovakia dan Yugoslavia di atas sempadannya.

Kerajaan Austria mula mencetak wang untuk membiayai perang, meningkatkan nota dalam edaran sebanyak 14,250% antara tahun 1919 dan 1923. Tindakan ini membawa kepada berlakunya inflasi.

Pada tahun 1919, 1 dolar AS bernilai 16.1 Crown. Menjelang tahun 1923, ia bernilai 70,800 Crown, penurunan sebanyak 4,937%.

Kerajaan telah menekan penghasilan wang kertas baru siang dan malam, bekerja pada kapasiti penuh sepanjang inflasi walaupun kebanyakan industri telah ditutup.

Inflasi ini berakhir pada akhir 1922 dan awal 1923, ketika Liga Bangsa-Bangsa memberikan pinjaman kepada Austria. Mata wang Crown telah digantikan dengan Schilling.

Austria tidak pernah pulih sepenuhnya dari inflasi ini, sebelum ia diduduki oleh Jerman semasa Perang Dunia II.

Poland menjadi bebas sekali lagi pada tahun 1918 dan masih tidak stabil apabila berperang dengan Rusia. Tanpa sumber pendapatan lain yang berdaya maju, kerajaan Poland mula mencetak wang sama seperti China, untuk membiayai kos peperangan.

Kerajaan negara ini telah mencetak wang yang tersangat banyak sehingga mata wangnya menjadi tidak stabil dan merudum pada tahun 1923.

Pada akhir 31 Mei 1923, satu dolar AS bernilai 52,875 Mark Poland namun menjelang akhir Disember tahun yang sama, satu dolar melonjak naik kepada 6.4 juta Mark.

Keadaan menjadi lebih buruk pada 10 Januari 1924 apabila 1 dolar bersamaan dengan 10.3 juta mark. Ini memberikan perbezaan hampir 10 juta Mark atau penurunan sebanyak 195% dalam hanya 8 bulan.

Pelbagai industri ditutup kerana kebanyakan orang tidak mampu membeli barangan mereka. Beberapa industri yang tidak ditutup mengurangkan bilangan pekerja yang boleh bekerja dalam seminggu.

Pada kemuncak inflasi, kerajaan mengeluarkan nota 50 juta mark dan nota bernilai 100 juta Mark dirancang tetapi tidak dikeluarkan.

Hiperininflasi China dari 1937 hingga 1949 adalah hasil percetakan wang oleh kerajaan untuk membiayai peperangan sebanyak dua kali.

Yang pertama adalah perang Sino-Jepun Kedua dan diikuti oleh Perang Saudara Cina. Pada tahun 1937, satu dolar AS bernilai 3.41 Yuan.

Pada tahun 1945, ia bernilai 1,222 yuan dan pada tahun 1949, 1 dolar AS bernilai 23.3 juta yuan. Kemerosotan ini adalah sebanyak 6.83 juta peratus.

Sebelum inflasi, bank-bank persendirian bertanggungjawab untuk mengeluarkan wang mereka sendiri.

Pada tahun 1927, Parti Nasionalis China mula berkuasa dan mula membiayai peruntukannya dengan meminjam wang dari bank-bank ini.

Bank-bank kemudian enggan memberi pinjaman lebih banyak wang kepada kerajaan bimbang ia tidak dapat dibayar semula.

Kerajaan bertindak balas dengan mewujudkan Bank Sentral China untuk mengeluarkan bon kepada bank sebagai pertukaran wang.

(Rakyat China tergesa-gesa untuk mengambil semula emas dari Shanghai Bank pada petang pengambilalihan oleh komunis pada tahun 1948)

Pada tahun 1931, bon tersebut kehilangan separuh daripada nilainya selepas Manchuria ditakluk oleh Jepun.

Apabila bank enggan membeli lebih banyak bon, kerajaan meluluskan undang-undang yang menuntut bank untuk membeli bon dengan 25 peratus deposit mereka.

Namun, bank-bank masih enggan membeli bon tersebut. Bank China bahkan menjual bon dalam simpanan yang membawa kerugian.

Ini memuncak dengan pengambilalihan kerajaan terhadap Bank of China dan Bank of Communications, yang merupakan dua bank terbesar pada masa itu, dan setiap bank lain selepas itu.

Lebih banyak masalah yang menyelubungi China apabila Perbendaharaan AS mula membeli perak. Sebilangan besar perak China diseludup keluar dari China dan dijual kepada Amerika Syarikat, menyebabkan penurunan dalam mata wang yuan.

Ini memuncak apabila kerajaan China menarik diri dari piawaian perak pada tahun 1935. Dengan negara ini yang tiada piawaian perak dan kerajaan mengawal penuh semua bank, kerajaan mula mencetak wang sesuka hati.

Mereka mencetak terlalu banyak wang sehinggakan kilangnya tak mampu membekalkan permintaan dan beberapa percetakan dikontrakkan ke England.

Hyperinflasti yang tersangat teruk ini adalah penyebab Pengerusi Parti Komunis China, Mao Tse-tung mendapat banyak sokongan ketika Perang Saudara Cina.

Perang berakhir dengan Nationalis melarikan diri ke Taiwan, sementara Komunis mengambil alih negara ini. Komunis menggantikan yuan lama dengan yuan baru pada nisbah 3 juta kepada 1.

Inflasi Greece pada tahun 1941 hingga 1944 adalah akibat daripada pendudukan Jerman dan Itali pada Perang Dunia II.

Mawa wang Greece iaitu Drachma mula menyusut apabila Jerman menyerang pada April 1941. Peniaga yang berasa takut akan kekalahan dan pendudukan oleh Jerman mula menjual barang secara besar-besaran.

Para peniaga meminta bayaran kepada pembeli dalam bentuk emas. Ketakutan mereka menjadi kenyataan apabila Jerman memenangi dan menduduki Greece, yang membawa kepada susut nilai drachma.

Jerman dan Itali menggunakan wang Greece untuk membeli produk dari pedagang Greece dan membiayai kempen Afrika Utara.

Apabila wang semakin berkurangan, mereka hanya mengarahkan Bank of Greece untuk mencetak lebih banyak. Tak lama kemudian, drachma menjadi tidak bernilai kerana wujud dalam jumlah yang terlalu banyak, membawa kepada inflasi.

Jerman dan Itali tidak menghiraukan situasi tersebut dan terus mengarahkan Bank of Greece untuk mencetak lebih banyak wang.

Antara 1919 dan 1923, Jerman berhadapan dengan hiperinflasi terburuk dalam sejarah.

Mata wangnya, Papiermark, kehilangan begitu banyak nilai sehingga para pekerja bergegas ke pasar untuk membeli barangan yang diperlukan segera setelah mereka menerima gaji.

Kerajaan Jerman sendiri tidak peduli untuk menambah langkah-langkah anti-pemalsuan terhadap nota denominasi super yang baru kerana kos pemalsuan adalah lebih tinggi daripada nilai wang tersebut.

Di kemuncak inflasi, orang Jerman berhadapan dengan begitu banyak "0" pada wang kertas mereka sehinggakan mengalami gangguan mental yang unik yang disebut sebagai strok sifar.

Mereka bermimpi tentang sifar dan menghitung segala-galanya, termasuk umur dan anak-anak mereka, dalam angka sifar.

Gangguan mental ini tersangat serius sehinggakan adalah normal bagi seseorang untuk mengatakan bahawa dia mempunyai tiga juta orang anak atau dia berusia 40 bilion tahun.

Hiperinflasi yang berlaku adalah hasil dari Jerman yang mencetak wang untuk membiayai Perang Dunia I dan kos pembaikan yang diperlukan untuk membayar kepada kuasa Sekutuselepas kalah dalam perang.

Kerajaan Jerman bertindak balas dengan mencetak lebih banyak wang sehingga inflasi bertukar menjadi hiperinflasi. Menjelang November 1923, 1 dolar AS bernilai 4.2 trilion Papiermarks.

Hiperinflasi berakhir selepas kerajaan baru merundingkan perjanjian pembayaran balik dengan kuasa Sekutu. Kerajaan Jerman juga memperkenalkan Rentermark untuk menggantikan Papiermark yang sudah tidak berguna.

Dinar Yugoslavia mengalami inflasi 5 quadrillion (5,000,000,000,000,000) di antara Oktober 1993 dan Januari 1995.

Pada tahun sebelum inflasi berlaku, Yugoslavia yang kekurangan wang tunai telah mencetak lebih banyak wang untuk mengekalkan peruntukan mereka.

Kerajaan juga meminjam wang daripada rakyatnya. Kerajaan tidak meminta wang daripada rakyat secara terang-terangan sebaliknya mereka menyukarkan proses pengeluaran wang daripada bank-bank kerajaan.

Ketika inflasi bertambah buruk, kerajaan bertindak balas dengan menetapkan harga dan menjalankan perniagaan yang dijual di bawah harga tetap. Perniagaan milik kerajaan gagal, sementara perniagaan swasta tidak dapat menjual pada harga tetap.

Rakyat tidak mampu mengisi minyak kereta dan memilih untuk menggunakan kenderaan awam seperti bas. Walau bagaimanapun, Pihak Berkuasa Transit Belgrade (GSP) juga tidak mampu untuk mengisi minyak pada bas-bas mereka.

Bas-bas yang terhad dalam perkhidmatan tersangat sesak sehinggakan kelindan bas tidak dapat mengutip tambang, menyebabkan agensi yang sememangnya sudah kekurangan wang mengalami kerugian.

Pada Oktober 1993, kerajaan memperkenalkan dinar baru, yang sama dengan satu juta dinar lama. Dinar ini juga dengan pantasnya menjadi mangsa inflasi.

Untuk menangani masalah ini, kerajaan memperkenalkan dinar yang lebih baru, yang sama dengan satu bilion dinar sebelumnya (dinar kedua).

Sekali lagi, ia mengikuti jejak langkah dinar kedua, yang membawa kepada pengenalan dinar super pada Januari 1994. Satu dinar super bersamaan dengan sepuluh juta dinar ke-2.

Sementara itu, perniagaan dan kerajaan yang baru bertukar kepada mata wang Deutsche Mark Jerman. [2]

Hiperinflasi di Zimbabwe pada tahun 2008 adalah yang paling terkenal dalam senarai ini. Ia juga merupakan antara hiperinflasi yang terburuk dalam sejarah.

Di kemuncaknya, harga barang menjadi dua kali ganda setiap hari dan pengangguran di negara ini adalah yang tertinggi iaitu sebanyak 80%.

Nilai mata wang Zimbabwe mengalami kemerosotan nilai pada tahap yang sangat dahsyat sehinggakan kerajaan memperkenalkan nota Z $100 trilion.

Pada tahun 1990-an, Presiden Robert Mugabe merampas tanah dari petani berkulit putih yang berpengalaman dan mengedarkannya kembali kepada petani hitam yang tidak berpengalaman.

Ini menyebabkan penurunan dalam pengeluaran, menyebabkan ladang-ladang dan kilang-kilang kemudiannya gagal membayar balik pinjaman mereka dan ditutup.

Malah, kerajaan Zimbabwe sendiri berada dalam belenggu hutang dan memerlukan lebih banyak wang. Dengan ekonomi yang merosot dan tanpa sumber pendapatan yang berdaya maju, kerajaan bertindak balas dengan mencetak lebih banyak wang.

Wang yang berlebihan dalam edaran, hutang yang banyak, kilang-kilang ditutup, pengangguran, dan eksport yang rendah adalah resepi yang sempurna untuk inflasi.

Daripada menangani masalah dari bawah, kerajaan bertindak terhadap inflasi dengan mencetak lebih banyak wang dan menetapkan harga barangan, yang hanya memburukkan lagi keadaan.

Kos penghasilan barangan meningkat dengan cepat sehingga syarikat-syarikat menjual produk mereka pada harga yang merugikan.

Inflasi meningkat dengan kukuh, mencecah 1,281% pada tahun 2006, 66,212% pada tahun 2007, 2.3 juta peratus pada Julai 2008.

Rekod hiperinflasi yang tertinggi dicatakan pada Julai 2009, pada kadar 79.6 bilion peratus. Pada masa ini, keperluan asas seperti roti dijual dengan 35 juta dolar Zimbabwe.

Para peniaga enggan menerima nota Zimbabwe dan memilih mata wang seperti dolar AS.

Tak lama kemudian, kerajaan Zimbabwe terpaksa mengabaikan dolar mereka sendiri dan menggunakan dolar AS, yang tetap menjadi mata wang rasmi negara hingga hari ini.

Hungary mengalami dua kejadian inflasi yang amat dahsyat dalam sejarahnya. Yang pertama berikutan pemisahan Empayar Austro-Hungaria selepas Perang Dunia I dan satu lagi bermula menjelang akhir Perang Dunia II.

Selepas Perang Dunia I, kerajaan baru mula mencetak wang untuk membiayai peruntukannya. Inflasi yang melanda berakhir dengan negara ini mengabaikan mata wang kronen dan memperkenalkan mata wang pengo pada tahun 1926.

Inflasi kedua bermula pada tahun 1944, ketika kebanyakan infrastruktur Hungary dimusnahkan oleh Jerman dan Rusia. Rusia juga memaksa Hungary untuk membayar ganti rugi.

Hungary yang kesesakan wang tunai bertindak balas dengan mencetak lebih banyak wang. Mereka mencetak wang yang tersangat banyak sehingga inflasi naik kepada kadar 150,000% sehari.

Kerajaan juga memperkenalkan nota milpengo iaitu satu juta pengo dan nota bilpengo iaitu 1 bilion pengo. untuk mengendalikan jumlah "0" yang berlebihan. Namun nota-nota ini adalah sia-sia kerana angka 0 padanya juga meningkat.

Di kemuncak inflasi, ia mencapai kadar 13.6 quadrilion peratus, setiap bulan. Titik wang kertas terbesar adalah 100 quintillion (1,000,000,000,000,000,000)

Hiperinflasi terburuk dunia ini menyebabkan harga menjadi 2kali ganda setiap 15 jam. Pada 1 Ogos 1946, kerajaan Hungary mengabaikan pengo sepenuhnya dan menggantikannya dengan forint.


5 Perkara Pelik yang Dipercayai Oleh Penganut Scientology

Menurut pengasas agama Scientology iaitu L. Ron Hubbard, Scientology adalah sains kepada bagaimana untuk mengetahui jawapan. Bagi para pengamal agama ini pula, mereka mempercayai beberapa perkara aneh itu adalah benar.

Pada tahun 1950, Penulis L. Ron Hubbard telah menerbitkan sebuah buku berjudul Dianetics: The Modern Science of Mental Health. Buku itu menggariskan sistem psikoterapi terbarunya. Dalam masa empat tahun, buku itu telah berkembang dan mencipta agamanya sendiri iaitu The Church of Scientology.

Sejak itu, agama baru ini telah dikelilingi dengan pelbagai kontroversi kerana kaedah paksaan yang digunakan mereka termasuk mengintip, memeras ugut malah juga menculik.

Selain kaedah yang digunakan, Gereja Scientology juga telah menimbulkan beberapa kontroversi mengenai kepercayaan mereka yang pelik. Berikut adalah beberapa kepercayaan pelik agama Scientology yang seperti berada dalam kategori mereka yang tersendiri.

Menurut L. Ron Hubbard, penciptaan asas Scientology adalah seperti berikut: Xenu (juga disebut sebagai Xemu) pernah suatu ketika dulu menjadi pemerintah kepada Konfederasi Galaksi, sebuah organisasi kuno yang merangkumi 76 buah planet. Konfederasi itu telah wujud selama 20 juta tahun namun planet-planet itu bergelut dengan populasinya yang terlampau ramai.

Kerana khuatir akan digulingkan, Xenu telah mengumpulkan berbillion-billon orangnya, membekukan mereka dan menangkap roh (thetans) mereka dan kemudian berpindah ke Bumi (mereka gelar sebagai Teegeeack) untuk dihapuskan. Xenu meletakkan semua roh itu di atas gunung berapa dan memusnahkan mereka dalam satu siri letupan. Hanya beberapa roh sahaja yang terselamat dan dihantar ke udara.

Apabila di udara, roh-roh itu kemudian ditangkap oleh Xenu dan diberikan kepada roh-roh itu maklumat yang mengelirukan termasuk konsep-konsep yang berkaitan semua agama yang wujud di dunia sekarang.

Setelah semua kejahatan yang dilakukannya, Xenu akhirnya dipenjarakan oleh Konfederasi Galaksi dan bumi dibiarkan dengan roh-roh yang diberikan maklumat mengelirukan itu.

Ahli Scientology tidak dibenarkan untuk mengetahui kisah ini sehingga mereka menaiki tahap tertentu dalam Gereja Scientology dengan menghabiskan wang yang banyak untuk melakukan hal ini. Gereja itu secara dasarnya menafikan kewujudan kisah ini kepada orang luar bahkan pengikutnya yang berpangkat rendah.

Alat E Meter yang digunakan oleh Scientology semasa sesi Auditing

Kisah roh (thetan) yang dibekukan dan Xenu memainkan peranan besar dalam kepercayaan Scientology. Setiap manusia mempunyai thetan mereka sendiri dan mereka percaya bahawa sesi "pengauditan" adalah perlu bagi membersihkan roh ini agar dapat mencapai tahap yang lebih "jelas".

Auditing adalah salah satu amalan utama Scientology di mana penganutnya dibersihkan daripada pengaruh negatif yang dipanggil engrams. Ia dilakukan bagi meningkatkan kesedaran rohani dan mencapai potensi yang belum diterokai. Gereja Scientology menyatakan prosedurnya adalah 100% berkesan selagi ia dilakukan dengan betul dan penerimanya benar-benar inginkan perubahan.

Apa yang anda perlu tahu ialah, prosedur melakukan pengauditan ini adalah sangat mahal. Ia dianggarkan menelan kos sehingga kira-kira RM 531,000.

Setelah belajar dan menjadi jelas bagaimana untuk sepenuhnya menghargai dan mengawal keupayaan yang wujud dalam semua roh, pengamal akan dikenali sebagai Operating Thetan (OT). Menurut Scientology, OT tidak dibatasi oleh bentuk fizikal atau alam semesta fizikal. OT adalah keadaan kesedaran rohani di mana seseorang mampu mengendalikan diri dan persekitarannya.

Dari situ, banyak peringkat OT yang wujud. Semuanya menjanjikan pengetahuan dan kuasa yang mengagumkan dan sudah tentu, setiap peringkat akan memerlukan kos yang lebih untuk dicapai. Pada OT tahap tiga misalnya, pengamal akan mendengar kisah Xenu seperti yang diceritakan di atas tadi.

Menurut fahaman rasmi Scientology, membaca dan memberi reaksi kepada orang lain adalah kunci kejayaan. Walaupun kenyataan itu bukanlah sesuatu yang luar biasa, Scientology berpendapat bahawa kebanyakan orang tidak mempunyai hubungan emosi dan emosi batin yang jelas serta benar.

Kaedah Tone Scale atau skala tona ini dicipta untuk memahami misteri berkaitan tingkah laku manusia. ia mengajar ahli Scientology bagaimana untuk memahami dan memberi tindak balas terhadap orang lain dengan emosi yang sesuai.

Skala nada bermula dari -40 hingga 40. Lebih tinggi skala tona anda, lebih baik. Sekiranya anda mencapai skor 40, ia digambarkan sebagai Serenity of Beingness. Bagi skor 1.1 pula, anda dianggap sebagai seorang yang tidak ikhlas (senyum diluar, dalam hati berlainan) dan menggambarkan seseorang yang tidak boleh dipercayai. Jika anda tidak percaya dalam Scientology, maka skala tona anda adalah 1.1.

Oleh kerana Scientology seperti kebanyakan agama lain yang dibina atas cinta dan penerimaan, mereka kononnya menggunakan ajaran homophobic, tona skala juga perlu bersesuaian dengan orientasi seksual mereka. Jika seseorang itu gay, mereka secara automatik jatuh ke dalam kategori skala tona Covert Hostility (rahsia huru-hara) dan hanya boleh bergerak ke heteroseksualiti dan ketinggian rohani melalui pengauditan.

Dalam buku L. Ron Hubbard iaitu Scientology : The History of Man, dia menerangkan tentang kejadian dalam kehidupan masa lalu. Kerana thetan adalah entiti abadi, mereka mempunyai kehidupan yang mengalami truma sepanjang masa. Akibatnya, manusia hari ini mempunyai ingatan separa sedar bahawa pada kehidupan terdahulu mereka hidup sebagai segala-galanya termasuk kerang, atom, sel dalam proses mitosis, organisma fotosintesis awal, sloth dan banyak lagi.

Kerang sebagai contoh, Hubbard berhujah bahawa engsel kerang akhirnya bertukar menjadi rahang manusia dan dengan menggunakan kerongkong anda, anda boleh merasakan efek yang nyata pada hari ini.

Hubbard melalui tulisannya kemudian membari amaran kepada pembaca bahawa sekiranya perbincangan tentang kejadian-kejadian ini dilakukan di luar skop Scientology, ia boleh mengakibatkan kecelaruan.

Sesetengah pihak percaya bahawa teori kerang yang ditulis oleh Hubbard ini diperolehinya ketika dia memberikan anakna amphetamine, menyebabkan anaknya meracau tanpa henti tentang beberapa perkara termasuk kehidupan lalu sebagai seekor kerang.

Mungkin tidak semua, tetapi ramai penganut Scientology kelihatan seperti mereka percaya bahawa mereka berasal dari apa yang dimaksudkan oleh pengasas agama itu. Sebenarnya, banyak lagi kepercayaan pelik lain yang dipercayai oleh penganut Scientology ini.


Kenali Platun Tiger, Skuad Khas Pasukan Gerakan Am (PGA) PDRM Yang Tak Ramai Tahu

Sebagai rakyat Malaysia, kita harus bersyukur dapat hidup aman damai tanpa kacau bilau. Mungkin ramai yang tidak tahu atau tidak pernah mengambil tahu bahawa keamanan yang dikecapi ini juga merupakan jasa dan pengorbanan pasukan-pasukan keselamatan yang ada di Malaysia, antaranya pihak polis dan tentera.

Dalam pasukan polis ini, terdapat beberapa pasukan elit dan skuad khas yang ditubuhkan bagi tugasan-tugasan istimewa, rahsia dan lebih mencabar. Sekiranya pasukan tentera Malaysia terkenal dengan kehebatan unit komandonya (antaranya PASKAL dan PASKAU), pasukan polis juga mempunyai beberapa pasukan elit antaranya Platun Tiger atau Tiger Platoon.

Dalam kes rusuhan kuil Kuil Sri Mariamman di USJ 25 baru-baru ini, telah tersebar satu gambar seperti di atas dimana orang ramai tertanya-tanya apakah maksud logo harimau berwarna kuning yang dipakai pada lengan anggota unit keselamatan tersebut.

Terima kasih kepada pengguna Twitter @ProjekHitam yang telah memberikan jawapan. Bagi yang tidak tahu, itulah unit khas dalam Pasukan Gerakan Khas (PGA) iaitu Platun Tiger.

Tidak dapat dipastikan mengapa pasukan sehebat Platun Tiger itu diarahkan untuk hadir ke situ tapi ianya menunjukkan betapa seriusnya seriusnya pihak kerajaan untuk membendung perkara yang lebih buruk daripada terus berlaku.

Walaupun kewujudan Platun Tiger ini sudah lama ditubuhkan, mungkin ramai yang tidak menyedari kewujudannya. Oleh itu, pihak Iluminasi ingin berkongsi sedikit sebanyak info menarik mengenai Platun Tiger ini sebagai tanda menghargai jasanya kepada negara kita.

Walaupun unit Platun Tiger ini jarang diperkatakan, agak menarik dimana pasukan ini sebenarnya telah lama wujud sejak zaman darurat dahulu dan antara tugasan utamanya pada ketika itu adalah bagi menjaga keamanan negara daripada ancaman dan kekacauan pengganas komunis.

Pasukan ini juga berfungsi sebagai pasukan khas kepada Pegawai Pemerintah dan setiap anggotanya mempunyai pelbagai kebolehan dan berkemahiran tinggi dan mampu untuk melakukan pelbagai tugasan dalam skop memelihara keselamatan dalam negeri dan ketenteraan awam.

Platun Tiger merupakan skuad khas di bawah Pasukan Gerakan Am (PGA) Polis Diraja Malaysia. Setiap anggotanya perlu menjalani pelbagai latihan yang menguji fizikal dan mental sebelum terpilih untuk menyertai skuad khas ini.

Keanggotaan skuad ini juga tidaklah begitu ramai. Ia terdiri daripada seorang Platun Komander, seorang Platun Sarjan, 3 orang Seksyen Komander dan anggota infantri. Setiap anggota akan menjalani pelbagai latihan bagi meningkatkan kemahiran dan kecekapan mereka.

Antara latihan yang akan dijalani oleh setiap ahli kumpulan ini adalah:

Suatu ketika dahulu, negara kita digemparkan dengan kegiatan jenayah kumpulan pengganas Abu Sayyaf yang gemar menculik orang awam untuk dijadikan tebusan bagi mengugut kerajaan Malaysia membayar sejumlah wang kepada mereka.

Mungkin ramai yang tidak tahu, pasukan Platun Tiger inilah yang telah memainkan peranan penting sebagai pasukan khas bagi melumpuhkan kegiatan pengganas Abu Sayyaf pada ketika itu. Kehebatan pasukan Platun Tiger ini menumpaskan pengganas Abu Sayyaf nyata mendapat perhatian daripada negara-negara Jiran.

Ingat lagi peristiwa pencerobohan di Lahad Datu tidak lama dahulu? Mungkin ramai yang tidak tahu bahawa pasukan selain pasukan VAT69, Platun Tiger juga telah menyumbangkan kepakaran mereka bagi menjaga keselamatan negara pada ketika itu.


10 Kisah Kegagalan Tokoh Paling Terkenal

Bagi mereka yang berada di puncak, kejayaan bukanlah sesuatu yang datang dengan mudah. Ia adalah perkara biasa apabila anda kerap gagal, anda akan rasa tertekan dan mudah menyerah kalah. Apabila anda jatuh, ia adalah pilihan anda untuk bangun semula atau tidak.

Ramai orang yang terkenal di dunia ini pada mulanya sering kali gagal, namun berjaya mendapat kekuatan untuk bangun semula dan berusaha mencapai matlamat mereka. Terdapat pepatah popular "Jika anda tidak pernah gagal, anda tidak akan mencuba sesuatu yang baru".

Oleh itu, ingatlah bahawa orang yang berjaya itu sebenarnya mengalami lebih banyak kegagalan berbanding kita. Berikut adalah senarai 10 kisah kegagalan tokoh paling berjaya yang merupakan inspirasi hebat.

Kisah Kegagalan : Semasa berada di sekolah menengah, Michael telah disingkirkan dari pasukan bola keranjang. Apabila pulang ke rumahnya, dia menguncikan dirinya di dalam bilik dan banyak menghabiskan masa dengan menangis.

Kisah kejayaan : Dia kini dianggap sebagai salah seorang pemain terhebat dalam sejarah NBA. Michael pernah berkata bahawa dia telah tersasar sebanyak 9000 lontaran dalam keseluruhan kerjayanya dan kalah hampir 300 perlawanan. Disebabkan terlalu banyak kegagalan yang dialaminya, perkara itulah yang membuatkan dirinya berjaya seperti sekarang.

Kisah kegagalan : Ketika remaja, Eminem dibuang sekolah kerana sering terlibat dalam pergaduhan. Dia juga mempunyai kehidupan yang sukar akibat kemiskinan dan terlibat dengan dadah. Malah, ketika sedang menghadapi kesukaran itu, dia pernah cuba untuk membunuh diri namun gagal.

Cerita kejayaan : Dengan lagunya "Lose Youreself", dia menjadi artis rap pertama yang memenangi Academy Award. Majalah Rolling Stone pula menamakan Eminem sebagai salah seorang daripada 100 seniman terbaik sepanjang masa. Kini, dia adalah salah seorang artis dengan jualan album terbaik di Amerika Syarikat.

Kisah kegagalan : Sejak dari zaman kanak-kanak lagi, Spielberg ingin menjadi seorang pembikin filem yang berjaya. Namun, dia pernah ditolak sebanyak tiga kali oleh University of Southern California ketika ingin menyambung pelajaran.

Cerita kejayaan : Beberapa filemnya termasuk Jaws, E.T, Jurassic Park dan Saving Private Ryan pernah menjadi filem terhebat suatu masa dahulu. Kini dia dianggap sebagai salah seorang pembikin filem paling berpengaruh sepanjang zaman. Dia juga malah disenaraikan sebagai salah seorang selebriti paling kaya di dunia.

Kisah kegagalan : Semasa zaman kanak-kanaknya, gurunya pernah memberitahu Edison bahawa dia tidak akan dapat mempelajari apa-apa pun. Ketika dewasa pula, apabila dia cuba untuk mencipta mentol lampu, dia menghadapi lebih daripada 9000 eksperimen yang gagal.

Kisah kejayaan : Edison pernah berkata bahawa dirinya tidak gagal. Sebenarnya, dia baru sahaja menemui 10,000 cara yang berbeza ciptaannya itu tidak berfungsi. Kini dia dianggap sebagai salah seorang saintis terhebat dengan lebih daripada 1093 penemuan yang dipatenkan di Amerika.

Kisah kegagalan : Dia mengalami tekanan jiwa selepas bercerai dan juga kematian ibunya. Apabila dia mula menulis bukunya Harry Potter, kebanyakan penerbit telah menolak manuskripnya.

Kisah kejayaan : Kini dia merupakan pengarang buku paling kaya di dunia dengan nilai melebihi RM 4 billion. Dia mencipta siri fantasi Harry Potter yang merupakan siri buku terlaris dalam sejarah.

Kisah kegagalan : Pada usianya 14 tahun, Oprah pernah dicabul oleh anggota keluarganya sendiri dan hamil. Ketika mula bekerja, dia diturunkan pangkat sebagai pembaca berita kerana dikatakan tidak sesuai untuk televisyen.

Kisah kejayaan : Dia adalah pengacara kepada The Oprah Winfrey Show, rancangan televisyen yang paling mendapat sambutan tinggi. Oprah juga merupakan salah seorang selebriti paling kaya dan juga orang paling berpengaruh di dunia. Dia telah disenaraikan sebagai dermawan Afrika Amerika paling kaya pada abad ke-20.

Kisah kegagalan : Kumpulan ini pernah ditolak oleh syarikat rakaman Decca dengan alasan mereka tidak menyukai suara The Beatles dan mengatakan kumpulan itu tidak mempunyai masa depan.

Kisah kejayaan : The Beatles merupakan salah satu kumpulan muzik paling terkenal di dunia dan juga paling banyak album dijual dengan anggaran sebanyak 600 juta di seluruh dunia. Majalah Time menyenaraikan The Beatles sebagai 100 orang paling berpengaruh sepanjang zaman.

Kisah kegagalan : Ketika Steve Job berusia 30 tahun, dia menjadi tertekan dan begitu kecewa selepas dipecat daripada syarikat yang diasaskannya sendiri iaitu Apple Inc.

Kisah kejayaan : Pada tahun 1996, Apple Inc. telah membeli NeXT dan dia telah menyertai semula Apple. Dia kemudian menjadi terkenal dan merupakan salah seorang yang paling berpengaruh dalam bidang komputer dan alat elektronik pengguna. Steve Jobs juga adalah pengasas syarikat animasi Pixar dan dilantik menjadi lembaga pengarah Walt Disney Company.

Kisah kegagalan : Walt Disney pernah dipecat daripada syarikat penerbitan akhbar kerana dikatakan mempunyai imaginasi yang lemah dan tidak mempunyai idea yang tersendiri.

Kisah kejayaan : Dia memulakan syarikatnya sendiri, Walt Disney di garaj rumahnya. Dia kemudian dikenali secara meluas sebagai ikon antarabangsa kerana sumbangannya dalam bidang hiburan. Sekarang, syarikatnya merupakan studio yang terbesar di Hollywood dan dengan pendapatan melebihi RM 130 billion setahun.

Kisah kegagalan: Dia tidak boleh bertutur sehingga berusia empat tahun dan guru-gurunya pernah berkata bahawa Einstein tidak akan belajar apa-apa dalam hidupnya.

Cerita Kejayaan: Dia telah menemui teori relativiti umum dan relativiti khas serta banyak karya saintifik lain. Dia juga pernah memenangi Anugerah Nobel dalam bidang Fizik pada tahun 1921. Dia telah dinamakan oleh majalah Time sebagai orang paling terkenal abad ke-20. Selain itu, Albert Einstein dikenali sebagai ahli fizik kedua terbesar selepas Sir Isaac Newton.


10 Bangunan Rahsia Yang Tak Patut Diketahui Oleh Orang Awam

Bilik rahsia, ibu pejabat untuk organisasi rahsia dan tempat-tempat yang tidak seharusnya wujud berada di sekeliling kita di seluruh dunia.

Terdapat banyak bangunan misteri di dunia ini yang mana tidak sepatutnya diketahui oleh orang awam.

Ia termasuklah bangunan rahsia kerajaan hinggalah kepada binaan individu dan bangunan yang langsung tidak diketahui maklumat tentangnya.

iluminasi.com kongsikan 10 bangunan misteri yang tidak patut diketahui orang awam.

Salah satu hotel paling mewah di Korea Utara ini mempunyai rahsia misteri yang mana Kim Jong Un tidak mahu orang ramai mengetahuinya.

Ketika meneroka dalam Hotel Yanggakdo, seorang pelancong yang dikenali sebagai Calvin Sun telah menemui sebuah lantai rahsia dalam bangunan tersebut.

Lif dalam hotel ini tidak membenarkan akses ke tingkat 5 dan anda hanya boleh sampai ke tingkat ini dengan naik tingkat 6 dan kemudiannya menggunakan tangga ke tingkat 5.

Menurut sumber, tingkat 5 langsung tidak kelihatan mana-mana orang dan kesemua pintu berkunci. Dinding-dinding pula dipenuhi dengan poster propaganda.

Bangunan ini mempunyai banyak rahsia dijaga dengan ketat dan merupakan salah satu bangunan paling misteri di Korea Utara.

Bangunan MI6 di Vauxhall Cross adalah salah satu bangunan paling misteri di United Kingdom, sesuatu yang disedari oleh semua orang di England. Namun, hanya sebilangan daripada kita mengetahui tentang perkara ini.

Ia terletak di Central London dan telah menjadi ibu pejabat MI6 sejak tahun 1994. MI6 atau Perisikan Ketenteraan 6 adalah cawangan kerajaan yang berkaitan dengan perisikan asing.

Britain bimbang akan kerajaan Jerman yang semakin meningkat pada abad ke-20 dan bimbang tentang ancaman mata-mata Jerman.

Untuk mengatasi ancaman ini, MI6 telah ditubuhkan. MI6 bertanggungjawab untuk mengumpulkan maklumat di luar UK, dalam erti kata lain, mengintip.

Kewujudan MI6 tidak diakui oleh kerajaan sehinggalah pada tahun 1994.

Selama bertahun-tahun Disneyland berjaya menyembunyikan satu koleksi bangunan misteri yang di lokasi ini sebagai satu rahsia.

Hanya ahli kepada sebuah kelab eksklusif yang dikenali sebagai Club 33 sahaja dibenarkan memasuki bangunan misteri ini.

Di dalamnya terdapat restoran mewah yang digunakan oleh Walt Disney untuk menghiburkan tetamu terkenal. Para ahli membayar yuran penyertaan sebanyak RM105,000 dan yuran keahlian tahunan sekitar RM42,000.

Juga terdapat khabar angin bahawa dalam kelab ini terdapat jazz lounge yang dikenali sebagai 1901 dan Le Salon Nouveau.

Ia adalah satu-satunya bahagian Disneyland di mana alkohol dihidangkan. Walaupun anda mempunyai wang untuk menyertai kelab ini, ia tidak sebegitu mudah kerana senarai menunggu dikatakan adalah selama 14 tahun.

Seorang lelaki Itali yang bernama Oberto Airaudi mula mendapat gambaran kehidupan masa lalu, kehidupan di pertengahan abad ke-20. Apa yang dilihatnya adalah masyarakat utopia dengan kuil-kuil yang luar biasa.

Dia kemudiannya mula membina kuil yang dilihatnya di bawah tanah rumahnya di Alps Itali. Selama 10 tahun, dia bekerja dengan kawan-kawannya untuk membina kuil yang mewah, sehingga apa yang mereka lakukan telah ditemui oleh pihak berkuasa.

Kuil-kuil tersebut adalah sangat luar biasa sehinggakan digelarkan sebagai keajaiban ke-8 di dunia.

Pada tahun 1924 di Washington D.C., satu siri terowong yang besar dijumpai di bawah sebuah jalan. Terowong ini sangat luar biasa dengan ketinggian enam kaki dan dibina dengan begitu teliti.

Ia didakwa mengambil masa bertahun-tahun untuk siap tetapi tiada siapa yang pernah melihatnya. Rupa-rupanya terowong ini adalah ciptaan seorang lelaki tempatan bernama Dr. Dyar.

Dyar membina terowong ini dalam tempoh 14 tahun dari tahun 1905 hingga 1914. Sebab mengapa dia membina terowong ini adalah hanya kerana ia merupakan hobinya.

Dia mendakwa bahawa aktiviti menggali merupakan satu senaman yang baik. Dia meninggalkan terowong ini apabila dia berpindah dan mula menggali lebih banyak terowong di rumah barunya.

Terowong yang baru ini jauh lebih mewah daripada yang sebelumnya, dengan mempunyai pencahayaan, siling yang berseni bahkan dia mengukir kepala binatang di beberapa bahagian.

Di Longyou,China, terdapat sebuah sungai yang terkenal kerana begitu dalam sehinggakan ada orang percaya bahawa ia tidak mempunyai penghujung.

Pada suatu hari, penduduk tempatan memutuskan untuk mengujinya. Mereka mengeringkan sungai ini, yang mana telah mendedahkan dunia rahsia yang tersembunyi selama bertahun-tahun.

Kolam itu sebenarnya hanyalah sebuah kompleks gua buatan manusia yang dipenuhi air. Siapa atau bila ia dibuat menjadi misteri yang tiada siapa tahu jawapannya.

Tiada rekod sejarah mengenai kewujudan gua ini dan ia jelas telah wujud sejak beribu-ribu tahun dahulu serta mungkin dibina sebelum dinasti Qin pada 212 SM.

Gua ini tersangat besar dan luas ketika dibina, dengan keluasan 320,000 kaki persegi.

Selama bertahun-tahun, hanya sejumlah kecil sahaja orang yang dibenarkan masuk, tetapi kini ribuan penyelidik setiap tahun dapat mengkaji dokumen-dokumen di sini.

Namun, masih ada bahagian perpustakaan yang tidak dapat dilihat oleh siapa pun. Arkib Rahsia Vatikan dibatasi sehinggakan hanya Pope seorang sahaja yang boleh mengaksesnya.

Arkib ini penuh dengan surat peribadi yang dihantar ke Vatican dari tokoh sejarah seperti Abraham Lincoln, Mary Queen of Scots dan Adolf Hitler.

Ada kemungkinan bahawa beberapa huruf yang tersembunyi di dalam mendedahkan rahsia gelap tentang Gereja Katolik yang mereka harapkan agar tidak ditemui sesiapa.

Terdapat juga spekulasi bahawa terdapat bukti-bukti syaitan dan sihir di dalamnya adalah arkib rahsia ini.

Pada tahun 1942, sekumpulan jurutera diminta untuk membina sebuah bandar untuk 75,000 orang secara rahsia. Bandar ini dipanggil Oak Ridge.

Oak Ridge kelihatan seperti mana-mana bandar yang tidak berbahaya, tetapi dikelilingi oleh pengawal yang bersenjata.

Di dalam bandar ini sebenarnya merupakan tempat letaknya bangunan tersembunyi yang digunakan untuk menapis bijih uranium sebagai sebahagian daripada projek nuklear Manhattan oleh Amerika Syarikat.

Bangunan telah memperoleh pelbagai nama samaran termasuk Bandar Atom, Kota Rahsia dan Bandar Di Sebalik Pagar.

Gabenor Tennesse begitu marah apabila mendapati bahawa kawasan tersebut telah ditetapkan sebagai daerah ketenteraan.

Skirrid Mountain Inn satu ketika dahulu digunakan untuk perbicaraan dan menggantung penjenayah di zaman pertengahan Wales.

Tali yang digunakan untuk menggantung penjenayah masih ada pada hari ini dan begitu juga dengan hantu-hantu yang telah mati.

Terdapat beberapa contoh aktiviti paranormal termasuk suara tentera di halaman, pakaian wanita yang pelik dan buruk serta ada juga yang melihat penampakan hantu.

Hantu-hantu yang dikatakan menghantui tempat ini termasuklah Father Henry Vaughan, Fanny Price dan White Lady.

Ramai pelanggan telah mengalami gangguan di mana beberapa orang mengatakan bahawa mereka berasa pening dan mual, manakala yang lain memberitahu mereka dicekik oleh entiti yang tidak kelihatan.

Ia sangat terkenal kerana menjadi salah satu bangunan paling misteri dan berhantu di Wales.

Di dalam bangunan Parti Pekerja yang memerintah di Pyongyang, ia menempatkan sebuah kumpulan yang bertanggungjawab membawa masuk wang berpuluh bilion ringgit untuk rejim Korea Utara.

Ia dikenali sebagai Room 39. Room 39 dikatakan sangat penting bagi Kim Jong Un untuk memegang teguh kepada kuasanya.

Melalui cara yang menyalahi undang-undang seperti pemalsuan dan penjualan dadah, mereka menjana dana yang sangat banyak yang mana didakwa digunakan oleh Kim Jong Un untuk merasuah pegawai dan membiayai program senjata nuklear Korea Utara.

Penipuan insurans adalah satu lagi bidang utama dari perusahaan yang menyalahi undang-undang Room 39.

Seorang diplomat yang membelot dari Korea Utara mendedahkan bahawa kumpulan itu memperoleh berpuluh-puluh juta ringgit setiap tahun hanya dalam penipuan insurans sahaja.


6 Insiden Serangan Drone Buatkan Lapangan Terbang Terpaksa Ditutup

Drone adalah salah satu peranti hasil daripada teknologi canggih yang memberikan banyak manfaat kepada manusia. Namun, ia juga telah disalahgunakan oleh segilintir pihak untuk tujuan lain.

Ia boleh menyebabkan panik pada hari ini dengan mengintip ke rumah-rumah, terbang ke udara tanpa amaran dan boleh digunakan dalam aktiviti pengganas.

Dalam beberapa tahun yang lalu, peminat dan pengendali drone telah menerbangkan peranti mereka ini masuk ke dalam kawasan lapangan terbang, menghalang landasan dan menyebabkan pesawat gagal untuk berlepas atau mendarat.

Akibatnya, penerbangan akan ditangguhkan atau dibatalkan, dan pesawat yang dijadualkan mendarat terpaksa berlegar-legar di ruang udara untuk tempoh tertentu.

Dan ini menyebabkan banyak masalah termasuklah kerugian yang tinggi dan penumpang terkandas.

iluminasi.com kongsikan 6 kisah drone membuatkan lapangan terbang terpaksa ditutup.

Pada bulan Jun 2018, Lapangan Terbang Antarabangsa Dubai telah ditutup selama lebih kurang sejam selepas drone awam dilihat berlegar-legar di udara.

Sekurang-kurangnya 21 penerbangan dialihkan ke lapangan terbang lain sepanjang penutupan berlangsung.

Tepat dua tahun sebelum itu, ruang udara lapangan terbang ini ditutup selama 69 minit apabila satu drone penyangak juga kelihatan terbang di sekitar kawasan itu.

22 penerbangan telah dialihkan semasa penutupan dan ia bukan satu-satunya kes di mana drone telah mengganggu operasi di lapangan terbang pada tahun itu.

Memandangkan Lapangan Terbang Antarabangsa Dubai adalah yang paling sibuk di dunia bagi perjalanan antarabangsa, penutupan tersebut adalah satu mimpi buruk logistik dan menyebakan kerugian yang sangat tinggi.

Lapangan terbang ini kerugian hampir RM400,000 untuk setiap minit yang ditutup akibat drone-drone tersebut.

Penutupan berkaitan dengan drone yang dialami sepanjang tahun 2016 menyebabkan jumlah kerugian sebanyak RM69 juta kepada lapangan terbang ini.

Drone adalah satu masalah yang menyebabkan Pihak Berkuasa Penerbangan Awam Umum mengisytiharkan bahawa lapangan terbang adalah salah satu daripada empat kawasan dalam negara di mana drone tidak dibenarkan.

Larangan itu adalah akibat daripada penutupan pada 2017 dan diluluskan hanya dua bulan sebelum penutupan bulan Jun 2018.

Pada bulan Mei 2017, pesawat-pesawat telah dialihkan dari Lapangan Terbang Heathrow di London selepas dua drone terbang ke ruang udaranya.

Walau bagaimanapun, terdapat beberapa ketidaksepakatan mengenai apa yang kelihatan seperti drone dan sama ada ianya benar-benar drone atau sesuatu yang lain.

Drone-drone itu dilaporkan oleh beberapa juruterbang, walaupun kebanyakan tidak pasti apa yang sebenarnya mereka lihat.

Kebanyakan berkata mereka fikir mereka ternampak drone atau "sesuatu." Seorang juruterbang Airbus A320 berkata dia melihat "dua objek berbentuk putih, berbentuk sfera dengan tiada lampu atau tanda-tanda yang boleh kelihatan".

Objek tersebut tidak bergerak di udara dan tidak terjejas oleh angin, walaupun ketika itu keadaan berangin.

Salah satu daripada drone tersebut berada pada ketinggian ialah 1,680 meter di udara, manakala yang lain pada ketinggian 1,370 meter.

Pesawat mungkin akan bertembung dengan salah satu daripada dua "UFO" ini, yang hanya berada di antara 500 dan 800 meter dari pesawat, kerana saiznya yang terlalu kecil untuk mengaktifkan sistem mengelakkan perlanggaran pada pesawat.

Juruterbang lain berkata drone tersebut adalah bersaiz 1.5 meter panjang, manakala yang lain berkata bersaize 2 meter.

Beberapa juruterbang meragui sama ada benda itu adalah UFO atau drone. Mereka mengesyaki bahawa ia adalah belon, namun menyatakan bahawa objek itu terlalu besar bagi sebiji belon helium kanak-kanak biasa.

Pada November 2018, ruang udara di Lapangan Terbang Antarabangsa Wellington di New Zealand ditutup selepas sebuah drone dikesan berlegar kurang dari 3 kilometer dari landasannya.

Drone tersebut berada hanya 200 meter dari tanah pada masa itu dan dikesan oleh kapal terbang ketika ia mendarat pada pukul 6:32 petang.

Juruterbang dalam pesawat bersiap sedia untuk berlepas dilaporkan melihat drone itu dan juga melihatnya berlegar di lapangan terbang selama 23 minit sebelum berlepas.

Beberapa pesawat terbang yang sepatutnya mendarat terpaksa mengelilingi ruang udara ketika penutupan berlangsung manakala 10 lagi pesawat telah ditangguhkan daripada berlepas.

Pada Mac 2018, beberapa penerbangan telah ditangguhkan dari mendarat dan berlepas di Lapangan Terbang Auckland di New Zealand selepas drone ditemui berlegar di kawasan tersebut.

Ia dibuka semula 30 minit selepas penutupan, apabila mengesahkan bahawa drone tersebut telah beredar. Sebuah helikopter telah digunakan untuk mencari drone tersebut namun tidak berjaya.

20 kapal terbang yang dijadualkan mendarat telah mengelilingi lapangan terbang semasa penutupan. Penerbangan dari Tokyo dialihkan ke pangkalan Angkatan Udara sejauh 500 kilometer, di mana ia mengisi bahan bakar sebelum kembali ke Auckland.

Satu lagi penutupan berlaku pada April 2018, ketika satu lagi drone telah dikesan. Ia dibuka semula enam minit kemudian apabila pihak berkuasa mendapati bahawa drone itu sebenarnya adalah sebiji belon.

Sebahagian daripada lapangan terbang itu ditutup sekali lagi pada Ogos 2018 apabila sebuah drone dikesan terbang sejauh 12 kilometer dari landasan.

Walau bagaimanapun, ia dibuka dengan cepat apabila mereka mengesahkan drone tersebut bukan lagi satu ancaman.

Pada 20 April 2017, Lapangan Terbang Cork ditutup selama antara sepuluh dan 15 minit selepas sebuah drone dilihat terbang di ruang udaranya pada jam 9:45 pagi.

2 pesawat terbang mengelilingi lapangan terbang sehingga drone itu hilang dari pandangan.

Pengawal lalu lintas udara kemudian membenarkan pesawat untuk mendarat tetapi mengesyaki drone itu mungkin berada di sekitar, lalu menasihatkan para juruterbang untuk mendekati "dengan berhati-hati."

Polis menggeledah sekitar lapangan terbang selepas insiden itu tetapi tidak dapat mencari drone penyangak atau pengendalinya.

Antara 19 dan 21 Disember 2018, lebih 100,000 penumpang terkandas di Lapangan Terbang Gatwick di West Sussex selepas sekurang-kurangnya 2 buah drone menghalang pesawat dari mendarat atau berlepas.

Drone itu pertama kali dilihat di sekitar lapangan terbang pada pukul 9:03 pagi pada 19 Disember. Dan ia terus muncul dan hilang sehingga 21 Disember.

Drone awam umumnya mempunyai tempoh penerbangan yang terhad kerana mereka mempunyai bateri yang lebih kecil.

Walau bagaimanapun, pencerobohan ini seolah-olah merupakan cubaan sengaja untuk membuatkan lapangan terbang ini ditutup kerana drone-drone ini kembali semula selepas hilang.

Drone-drone tersebut kelihatan lebih besar daripada drone biasa, membuatkan pihak berkuasa percaya bahawa ia diubahsuai dengan bateri yang lebih besar.

Pihak berkuasa juga percaya terdapat lebih daripada dua drone. Sebanyak 120,000 penumpang masih terkandas di lapangan terbang semasa penutupan berlangsung.

Beberapa penerbangan masuk telah dialihkan ke lapangan terbang lain, termasuk di Amsterdam dan Paris.

Kebanyakan syarikat penerbangan tidak menyediakan hotel untuk penumpang terkandas dan tidak menggalakkan mereka meninggalkan lapangan terbang, kerana mereka tidak dapat menentukan bila penerbangan akan disambung semula.

Drone-drone tersebut meninggalkan lapangan terbang ini pada 21 Disember apabila tentera tiba dengan peralatan khusus.

Lapangan terbang ini ditutup selama 36 jam secara keseluruhannya. ketika itu, 837 penerbangan ditangguhkan daripada berlepas.

160 dibatalkan dan selebihnya akhirnya berlepas. Polis kemudian menahan dua orang yang berkaitan dengan kejadian itu.


Negara-negara yang Pernah Mengisytiharkan Perang Terhadap Amerika Syarikat

Menjelang 1890-an, Amerika Syarikat mula menjadi negara dengan ekonomi paling produktif di dunia. Industri Amerika telah menghasilkan dua kali ganda pengeluaran lebih banyak berbanding pesaing terdekatnya iaitu Britain. Namun, Amerika Syarikat bukanlah sebagai salah satu kuasa ketenteraan atau diplomatik yang hebat.

Hanya ketika Perang Dunia Kedua, Amerika Syarikat mula menjadi kuasa besar dunia dalam bidang ketenteraan. Amerika juga sering campur tangan perihal negara lain dan menganggap diri mereka sebagai "Polis Dunia".

Sudah tentu, hal ini akan menimbulkan pelbagai perasaan kurang senang dari beberapa kerajaan di dunia. Berikut adalah beberapa buah negara yang pernah mengisytiharkan perang terhadap Amerika Syarikat.

Negeri-negeri Barbary adalah terma yang digunakan oleh Eropah untuk menggelar empat negara Islam yang membentuk Pantai Barbary (sekarang Maghribi, Algeria, Tunisia dan Libya). Mereka berperang dengan Amerika sejurus sahaja Thomas Jefferson memenangi pilihan raya.

Konflik itu berlaku selepas Jefferson mengarahkan enam kapal perang Amerika berada di Perairan Barbary bagi melindungi kapal pedagang dan persediaan sekiranya berlaku perang. Pemimpin Tripoli (Libya) ketika itu menuntut USD 250,000 daripada pemerintahan Jefferson dan apabila ditolak, Tripoli mengumumkan perang ke atas Amerika Syarikat.

Perperangan itu tidak diisytihar melalui dokumen bertulis sebaliknya bermula apabila tentera Barbary memotong bendera kedutaan Amerika. Tanpa menyedari bahawa perang telah diisytiharkan, Jefferson menghantar beberapa kapal ke Tripoli beserta surat dan hadiah dengan harapan untuk berdamai.

Setelah mengetahui perang diisytiharkan, Jefferson mengarahkan semua kapal-kapal mereka untuk bertahan dan menyerang balas. Akibat tekanan dan kemaraan tentera Amerika, akhirnya pemimpin Tripoli iaitu Yusuf Karamanli telah menandatangani perjanjian damai pada 1805 dan mengakhiri perperangan selama empat tahun itu.

Pada pertengahan abad ke-19, England dan Perancis terlibat dalam beberapa konflik Perang Candu Kedua terutamanya Pertempuran Kubu Taku di Taku, China. Dinasti Qing telah mengisytiharkan perang ke atas England dan Perancis kerana mungkir janji untuk menjadi berkecuali apabila campur tangan dalam perang itu.

Ketika British dalam perjalanan ke Tientsin melalui Sungai Pei-ho, mereka mendapati sekatan China telah menghalang laluan mereka. Mereka menghantar surat kepada komander Qing untuk mengalihkan sekatan itu, namun ia tidak berlaku.

British kemudian memusnahkan satu pertiga halangan itu namun dibaiki semula oleh tentera China. British cuba menyerang tentera China pada keesokan harinya namun dengan keadaan sungai itu yang sempit, mereka terkejut dengan kehebatan tembakan tentera China.

Ketika itu, sebuah kapal Amerika iaitu Toey-Wan juga menghampiri sungai itu. Kaptennya Commodore Tattnall memberi bantuan kepada tentera British walaupun tidak mempercayai mereka. Namun, mereka hanya mampu mengumpulkan mayat tentera British yang banyak dibunuh.

Walaupun ramai yang mati, senjata tentera British masih lagi banyak dan tentera Amerika mula menggunakannya untuk menyerang China. Akibat peristiwa itu, China yang diperintah Dinasti Qing telah mengisytiharkan perang terhadap Amerika Syarikat juga.

Perang Dunia Kedua diperjuangkan oleh dua kumpulan negara, yang kebanyakannya mengisytiharkan perang secara individu terhadap Amerika Syarikat terutamanya Jepun dan Jerman. Jerman mengistiharkan perang ke atas Amerika sejurus selepas Kerajaan Amerika telah mengisytiharkan perang terhadap Jepun apabila Pearl Harbor dibom.

Empat hari selepas Pearl Harbor dibom, diktator Itali iaitu Benito Mussolini pula mengisytiharkan perang ke atas Amerika Syarikat dari balkoni Roman Piazza Venezia di Rom. Dia memberitahu rakyat Itali bahawa ia adalah keputusan yang penuh bersejarah. Dia juga menyeru seluruh Itali agar menjadi berani seperti Jepun yang menyerang salah satu pangkalan tentera Amerika.

Croatia yang dipengaruhi oleh Nazisme Jerman juga mengisytiharkan perang ke atas Amerika Syarikat. Pergerakan Ustaše di Croatia menyasarkan kaum Serbia untuk mengubah mereka menjadi penganut Katolik Roman.

Pergerakan itu telah melakukan pembunuhan besar-besaran terhadap kaum Serbia, Yahudi dan juga Romania. Kira-kira sebanyan 300,000 hingga 500,000 orang telah dibunuh dan sekurang-kurangnya sebanyak 100,000 dibunuh di kem tahanan.

Seorang menteri Croatia iaitu Milovan Žanić berkata bahawa negara itu adalah hak milik orang-orang Croatia sahaja dan mereka tidak teragak-agak untuk membersihkan kaum Serbia dan ancaman lain yang telah menekan mereka selama ratusan tahun.

Perang Dunia Kedua telah berakhir pada tahun 1945, selepas Amerika Syarikat menjatuhkan dua bom atom di Nagasaki dan Hiroshima, memaksa negara-negara kuasa paksi yang lain menyerah kalah.

Ketika tercetusnya Perang Dunia Kedua, Thailand ketika itu berada dalam liga yang sama dengan Jepun. Di bawah pimpinan Perdana Menteri Plaek Pibulsonggram atau Phibun yang pro-Jepun, Thailand telah mengisytiharkan perang terhadap Amerika Syarikat.

Pada hari yang sama pengisytiharan itu dibuat, Afrika selatan dan New Zealand pula mengisytiharkan perang ke atas Thailand dan diikuti oleh Australia tidak lama selepas itu.

Konflik pertama Thailand dengan kuasa Sekutu bermula selepas kejatuhan Perancis pada tahun 1940. Thailand melihat ini sebagai peluang untuk menyusun semula sempadan Indochina Perancis. Ketika itu juga pihak Jepun telah membantu Thailand untuk memerangi tentera Perancis dan memaksa Perancis menyerahkan 21,000 batu persegi tanah jajahan kepada Thailand.

Pergerakan pro-Sekutu dan gerila Thai yang berjumlah 90,000 orang kemudian telah menentang rejim Perdana Menteri Phibun dan pihak Jepun. Mereka menjadi pengintip kepada kuasa tentera Sekutu dan melakukan beberapa sabotaj untuk membantu kejatuhan Phibun pada tahun 1944.

Kerajaan Amerika Syarikat ketika itu melihat Thailand menjadi boneka kepada Jepun dan enggan mengisytiharkan perang terhadap Thailand. Setelah kuasa paksi kalah dalam Perang Dunia Kedua, Amerika telah menyekat usaha British untuk berdamai dengan Thailand.

Butiran pengisytiharan perang secara rasmi oleh Panama ke atas Amerika Syarikat masih lagi samar. Presiden George Bush pula menyatakan bahawa diktator Jeneral Manuel Antonio Noriega telah membuat kenyataan perang, walaupun sebenarnya ia tidak pernah dilakukan secara rasmi. Bush menggunakan alasan itu untuk membenarkan serangan yang dilakukan ke atas Panama.

Hubungan dengan Jeneral Noriega sentiasa goyah walaupun sebelum ini Noriega pernah menjadi pemberi maklumat CIA ketika Bush menjawat jawatan sebagai ketua CIA. Noriega juga pernah menjadi agen DEA dan berpihak kepada Amerika namun akhirnya terlibat dengan perniagaan dadah itu sendiri.

Apa yang membuatkan pihak Amerika menjadi lebih marah ialah kerana Noriega berpaling tadah dan membantu Kesatuan Soviet. Beberapa desakan untuk menangkapnya telah dibuat pada pertengahan 1980-an tetapi ditolak oleh Presiden Reagan. Noriega pula dalam masa yang sama telah menggagalkan beberapa percubaan rampasan kuasa yang dilakukan terhadapnya.

Akhirnya, ketika Bush menjadi Presiden Amerika Syarikat, dia telah memerintahkan pelan serangan pencerobohan Panama dengan menggunakan alasan bahawa Noriega telah mengisytiharkan perang terhadap mereka terlebih dahulu.

Noriega yang berjaya mengelak daripada ditangkap selama beberapa hari ketika pencerobohan Panama oleh tentera Amerika berlaku, akhirnya menyerah diri akibat tekanan psikologi dari tentera Amerika.


Etiket Menaiki Tren - 7 Amalan Wajib Dibuat oleh Semua Penumpang

Jika anda pernah menaiki tren atau sememangnya seorang penumpang yang sering berulang-alik dengan pengangkutan awam tersebut, anda mungkin biasa bertembung dengan pelbagai kategori dan perangai individu. Ada yang cuba menjual sesuatu produk atau perkhidmatan, ada yang cuba menyebarkan dakwah, ada yang suka menyanyi dengan kuat dan ada juga yang gemar bergosip di dalam kereta api.

Walaupun hampir jutaan bilangan orang menaiki tren setiap hari, masih ramai yang tidak cakna (atau jahil?) bahawa perkara seumpama itu sebenarnya mengganggu penumpang lain. Apabila berada di tempat awam - terutama sekali apabila bersesak-sesak di antara ribuan manusia yang tidak dikenali, etika dan etiket memainkan peranan yang sangat penting.

Paling kerap menjadi bahan kecaman adalah apabila wujud segelintir penumpang dalam tren yang sedang duduk berpura-pura tidak nampak kehadiran wanita mengandung atau warga emas yang berdiri berhampiran. Isu ini bukanlah suatu perkara baru dan bukan sahaja berlaku di Malaysia. Malah, di Amerika Syarikat, sebuah poster dari tahun 1956 yang terdapat dalam simpanan arkib Muzium Transit New York memaparkan seorang wanita memukul kepala seorang lelaki menggunakan beg tangannya. Lelaki tersebut berdiri di tengah-tengah laluan pintu dan teks poster tertulis, "Pukullah dia lagi! Kami juga tidak suka dengan orang yang suka menghalang pintu."

Pelbagai kempen telah dijalankan oleh pihak kerajaan di Malaysia dan seluruh dunia untuk memberi lebih kesedaran kepada para penumpang tentang etiket menaiki kereta api. Walau bagaimanapun, tanpa kempen-kempen tersebut, banyak perkara yang anda sendiri boleh mulakan sendiri supaya perjalanan menaiki pengangkutan awam tersebut lebih menyenangkan anda dan penumpang lain:

Etiket khusus untuk orang lelaki ini menggunakan istilah yang berasal dari New York, Amerika Syarikat. Di sana, kereta api bawah tanahnya mempunyai pelekat yang berbunyi, "Dude... Stop the Spread, Please." Mesej ini merujuk kepada posisi duduk yang sangat memualkan namun kerap dilakukan oleh penumpang lelaki.

Mereka akan duduk 'malas' sambil mengangkangkan kaki seluas-luasnya sehingga menggunakan ruang sebanyak dua (atau tiga) tempat duduk sekali gus. Cara duduk begini adalah sangat tidak beradab dan membuatkan orang sekeliling berasa tidak selesa, terutama sekali golongan wanita yang duduk bersebelahan atau berdiri berhampiran.

Menurut seorang pakar etiket, alternatif posisi duduk bagi kaum lelaki yang gemar mengangkang ini adalah dengan membiasakan kaki berada dalam keadaan selari dan bukannya dalam bentuk "V". Anda juga boleh cuba menyilangkan kaki di bahagian buku lali. Usah khuatir, perjalanan pendek kereta api tersebut tidak akan menghilangkan sifat kelelakian anda.

Amalan ini bukan sahaja tertakluk kepada pelajar, malah ia juga harus diamalkan oleh semua penumpang tidak kira orang dewasa yang bekerja, warga emas mahupun pelancong backpackers. Ini disebabkan ramai orang terlupa yang mereka sedang menggalas beg atau tidak menyedari betapa banyak ruang yang mereka gunakan seorang diri.

Jika anda menaiki kereta api yang sedang sesak sambil menggalas beg, pastikan anda tidak memukul sesiapa di belakang anda ketika anda berpusing atau berundur ke belakang.

Jika anda berjaya mendapat tempat duduk, pastikan anda meletakkan beg di atas lantai, di antara kedua-dua kaki anda atau boleh saja diriba beg tersebut. Jangan biarkan beg berada di laluan orang ramai kerana penumpang lain boleh terlanggar dan terjatuh disebabkan beg anda. Paling penting, jangan sesekali meletakkan beg di tempat duduk bersebelahan anda, melainkan anda telah membayar tiket untuk dua penumpang atau kereta api tersebut adalah sangat lengang.

Peraturan ini juga terpakai untuk pelbagai barangan besar seperti kereta sorong bayi, bagasi pakaian, bungkusan pakej atau beg tangan bersaiz besar.

Sebagaimana anda menjaga kebersihan di rumah atau tempat lain (harap-harapnya), anda juga perlu menjaga kebersihan semasa berada di dalam tren. Jangan buang sampah merata-rata dan bawalah sekali sampah-sarap anda turun bersama apabila sudah sampai ke destinasi. Tidak kiralah sama ada ia adalah pembalut gula-gula, kertas pembungkus burger atau botol air mineral. Malah, anda juga dinasihatkan membawa bersama surat khabar yang sudah habis dibaca.

Jika anda mengunyah gula-gula getah, jangan sesekali membuangnya di atas lantai, di bawah tempat duduk atau di bahagian belakang kerusi. Perbuatan ini adalah sangat menjijikkan, menyusahkan dan menunjukkan sikap anda yang sebenar.

Kumpulkan sampah anda dan buanglah di tong sampah yang disediakan di platform stesen setelah turun dari kereta api.

Anda pasti pernah menyaksikan sekumpulan anak-anak muda berseronok di dalam kereta api sambil bermain berpusing-pusing gaya akrobatik atau menari-nari di tiang pemegang. Mungkin anda terhibur, nampak macam mereka sedang berseronok. Tapi seronokkah lagi jika mereka tergelincir atau terjatuh ke atas anda apabila kereta api brek mengejut? Masih seronokkah dilihat jika mereka terlanggar penumpang lain seperti seorang bayi, orang kurang upaya atau orang tua? Sambil kumpulan itu hanya berdiri mengetawakan rakan mereka, sudah pasti anda yang terasa sakitnya.

Satu lagi tabiat buruk penumpang kereta api yang berdiri adalah gemar memonopoli tiang. Ini terjadi apabila seseorang sedap bersandar di tiang seolah-olah dia seorang sahaja memilikinya tanpa menghiraukan penumpang di sekeliling yang tercari-cari tempat untuk dipegang. Tujuan tiang itu dibina adalah agar penumpang boleh berdiri dengan stabil semasa kereta api sedang bergerak atau berhenti. Ia adalah harta awam untuk dikongsi bersama, jadi jangan buat macam tiang itu anda yang punya.

Sebenarnya menaiki pengangkutan awam bukanlah sukar. Ia hanya perlukan budi bahasa semata-mata. Sebagai rakyat Malaysia yang sering dikatakan mempunyai budi bahasa yang amat tinggi, maka kita perlu faham apabila kita sedang menunggu di platform dan pintu tren terbuka, kita perlu beri laluan terlebih dahulu kepada penumpang dari dalam untuk keluar. Kemudian barulah kita masuk ke dalam tren. Jangan meluru masuk sehingga berlaga-laga di pintu dengan orang yang sedang keluar.

Sekiranya anda baru tiba di platform dan ternampak pintu tren sedang tertutup, jangan berlari sekuat hati dan terjun masuk ke dalam gerabak sehingga merempuh penumpang-penumpang di dalam. Biarkanlah pintu tertutup dan tunggu sahaja di platform tersebut untuk ketibaan tren seterusnya.

Sejurus berada di dalam tren, cari tempat duduk, tiang atau tempat sesuai untuk berdiri namun jangan sesekali terus berdiri di tengah-tengah pintu sehingga menghalang laluan orang lain. Melainkan sekiranya anda merupakan penumpang terakhir yang masuk ataupun anda ingin terus turun di stesen berikutnya. Sekiranya destinasi anda adalah lebih daripada dua perhentian, sila bergerak ke bahagian dalam tren, lebih-lebih lagi jika anda membawa bagasi atau beg besar yang boleh menghalang pergerakan penumpang lain.

Jika tren yang dinaiki adalah sangat padat sehingga anda terpaksa berdiri di tengah-tengah pintu, pastikan anda turun sebentar di platform stesen berikutnya, beri laluan penumpang lain untuk keluar, kemudian barulah masuk semula. Janganlah jadi tiang pacak di tengah laluan tersebut tanpa menghiraukan orang yang ingin keluar dan masuk.

Segelintir masyarakat dunia kini menjadi manusia yang semakin tidak berhati perut dan tiada rasa belas ihsan. Mereka tidak kisah duduk selesa sambil memandang begitu sahaja orang tua atau ibu yang sarat mengandung berdiri di hadapan mata. Malah, lebih 'sakit' masyarakat kita apabila duduk tanpa rasa bersalah atau malu di bahagian kerusi khas untuk golongan yang memerlukan tersebut.

Cuba bayangkan anda sendiri di tempat mereka. Anda mengalami kecederaan, mengandung atau sudah tua tetapi terpaksa berdiri terhoyong-hayang kerana tiada sesiapapun yang menawarkan tempat duduk? Walaupun ada sesetengah daripada mereka tidaklah 'hadap' beria-ia mahukan tempat duduk anda, namun anda boleh cuba menjadi orang yang lebih mulia dan tinggi akhlak dengan memberikan tempat duduk anda. Cubalah lakukan - anda pasti akan menerima sebuah senyuman manis dan ucapan terima kasih. Ia akan meningkatkan motivasi diri serta menjadikan anda seorang manusia yang lebih baik.

Anda mungkin mempunyai alasan kerana terlewat. Anak kecil tidak mahu tidur malam, menjaga suami yang sakit atau berjaga sepanjang malam menyiapkan kertas kerja sehingga tidak dengar bunyi jam loceng. Namun, terlewat bangun tidur bukanlah alasan untuk anda bersiap-siap memakai alat solek serta menghias diri semasa dalam perjalanan di dalam tren.

Jika anda tidak mempunyai masa untuk bersiap-siap dari rumah, anda boleh saja bergerak menaiki tren tanpa secalit make-up dan hanya bersiap apabila tiba di tempat kerja. Jangan sesekali terfikir untuk bercukur, memflos gigi, memotong kuku atau mencabut bulu semasa dalam tren. Ia bukan sahaja nampak pengotor malah menimbulkan rasa jijik sekiranya cebisan bahagian badan anda tersebut jatuh pada orang lain.

Grooming atau berhias diri adalah suatu aktiviti peribadi dan tidak perlu dilakukan di tempat awam. Selain membuatkan orang di sekeliling tidak selesa dengan kehadiran anda, anda juga boleh ditertawakan sekiranya gincu yang dicalit tersenget atau celak terconteng di wajah apabila tren brek dengan mengejut. Akhirnya anda juga yang malu sendiri.


10 Perkara Biasa Pada Hari Ini Yang Diharamkan Satu Ketika Dahulu

Tahu atau tidak, sesetengah daripada perkara yang kita ambil mudah pada hari ini pernah diharamkan satu ketika dahulu. Ia diharamkan walaupun tidak memberikan kemudaratan.

Selalunya, mereka yang bertanggungjawab ke atas undang-undang ini mempunyai motif selain daripada tujuan yang dinyatakan dalam larangan.

Perkara-perkara yang dilarang melibatkan sukan kepada minuman sehinggalah kepada perayaan. iluminasi.com kongsikan 10 perkara biasa pada hari ini yang pernah diharamkan satu ketika dahulu.

Bola sepak mempunyai sejarah yang agak bergelora di England dan Scotland, di mana ia telah diharamkan beberapa kali.

Raja Edward II dari England mengeluarkan larangan pertama pada 13 April 1314, melarang sukan ini di London. Beliau memutuskan bahawa bola sepak menyebabkan bunyi bising dan boleh menyebabkan akibat yang tidak diingini.

Larangan kedua diikuti pada 1331, ketika Raja Edward III melarang bola sepak ke tahap yang lebih serius. Beliau melarang semua sukan pada tahun 1363 dan sebaliknya memerintahkan semua orang untuk belajar memanah.

Raja Richard II, Raja Henry IV dan Raja Henry V juga melarang bola sepak semasa pemerintahan mereka.

Walaupun sebahagian besar larangan dikeluarkan atas kebimbangan bahawa orang menghabiskan lebih banyak masa bermain bola sepak daripada berlatih memanah, raja-raja tidak begitu prihatin dengan kecekapan memanah.

Bola sepak adalah permainan orang awam, tanpa penglibatan kaum bangsawan. Oleh itu, adalah menjadi kebiasaan jika golonga bangsawan berasa cemburu.

Pada tahun 1659, orang Puritans (Pembantah Inggeris pada abad ke-16 dan ke-17 yang berusaha untuk "membersihkan" Gereja England dari amalan "Katolik") telah melakukan yang mengejutkan dan mustahil, dengan mengharamkan Krismas.

Orang Puritan mempunyai tafsiran ketat terhadap agama Kristian dan percaya bahawa semua bentuk perayaan, termasuk Krismas, adalah satu dosa.

Perayaan Krismas pertama kali diharamkan di England pada tahun 1644 selepas orang Puritan menjadi majoriti dalam parlimen Inggeris. Orang Puritan di New England mengetahui tentang larangan ini lalu melakukan perkara yang sama.

Larangan itu tidak terhad kepada Krismas sahaja. Pokok pokok, hiasan, dan hidangan seperti pai ayam juga diharamkan. Untuk memastikan tiada siapa yang merayakan Krismas secara rahsia, mereka menuntut agar semua perniagaan tetap dibuka pada hari Krismas.

Pegawai-pegawai diarahkan untuk berjalan di sekitar bandar sehari sebelum Krismas, mengingatkan semua orang bahawa tidak ada Krismas pada keesokan harinya.

Krismas kekal diharamkan di England sehingga 1660 dan di New England sehingga 1681.

Dalam tempoh yang berlainan dalam sejarah, catur telah diharamkan di Parsi, Mesir, Jepun, dan Perancis. Ia diharamkan di Afghanistan moden dan kini diharamkan di Arab Saudi.

Catur dilarang di Parsi pada tahun 644 AD, setelah kota itu ditawan oleh tentera Islam, Saidina Umar bin al-Khattab. Saidina Umar mengharamkan catur atas kebimbangan bahawa ia boleh menyebabkan perjudian berlaku.

Beberapa dekad selepas itu, Maharaja Jito mengharamkan catur di Jepun. Pada tahun 1005, ia telah diharamkan di Mesir, dan pada tahun 1061, Kardinal Damiani of Ostin melarang para pastor daripada bermain catur.

Catur diharamkan oleh gereja Ortodoks Timur pada tahun 1195 dan di Perancis pada tahun 1254. Raja Louis IX berkata catur "tidak berguna" dan "membosankan."

Taliban mengharamkan catur pada tahun 2001. Mereka mendakwa ia membuatkan orang terlepas solat dan boleh menggalakkan perjudian.

Ia diikuti oleh Arab Saudi pada tahun 2016, mengatakan permainan itu adalah satu pembaziran masa. Alasan asas yang disyaki adalah berkaitan dengan agama.

Popcorn atau bertih jagung diharamkan dari pawagam semasa era filem senyap.

Pada ketika itu, filem adalah satu bentuk hiburan yang dinikmati oleh kelas atasan, yang tidak buta huruf dan dapat membaca sarikata dalam filem.

Pawagam telah dilengkapkan dengan perabot mewah untuk memenuhi sasaran penonton. Lantai ditutup dengan permaidani dan karpet mahal.

Pemilik teater tidak mahu kepingan bertih jagung merosakkan karpet mereka, jadi mereka mengharamkannya walaupun ia merupakan makanan jalanan yang lazim dijual pada masa itu.

Ini berubah semasa Great Depression, apabila filem-filem bunyi yang pertama muncul. Orang tidak lagi perlu dididik untuk menikmati filem kegemaran mereka.

Ini membuka peluang kepada kelas yang lebih rendah untuk memasuki panggung wayang. Mereka masuk dengan popcorn mereka yang murah, walaupun pada kemuncak Great Depression.

Penjual popcorn menyedari potensi pasaran yang besar dan memindahkan kedai mereka lebih dekat dengan pawagam.

Pemilik pawagam menyedari apa yang berlaku dan mula mengenakan bayaran kepada penjual yang ingin menjual popcorn di sekitar pawagam mereka.

Pemilik pawagam kemudian menyedari mereka akan mendapat lebih banyak keuntungan jika mereka menjual popcorn itu sendiri, jadi mereka membuka kedai popcorn sendiri di pawagam mereka, seperti mana yang wujud pada hari ini.

Boling adalah salah satu lagi sukan yang diharamkan oleh raja-raja Inggeris terdahulu.

Raja Edward III, yang disebutkan kerana melarang bola sepak, telah mengharamkan boling pada tahun 1366 kerana ia mengganggu orang untuk berlatih memanah.

Raja Edward IV melarangnya lagi pada tahun 1477, bersama dengan beberapa sukan dan permainan lain, atas kebimbangan sukan-sukan ini menghalang orang daripada mempertingkatkan kecekapan menggunakan busur.

Raja Henry VIII juga mengharamkan boling, walaupun beliau seorang pemain boling.

Seperti pendahulunya, larangan itu diarahkan kepada pemanah, yang mana dilihatkan menghabiskan lebih banyak masa bermain boling dan terlibat dalam sukan daripada berlatih memanah.

Hakikat bahawa Henry gemarkan boling mungkin menjadi penghalang kepada larangan sepenuhnya.

Pada tahun 1800, ketua polis Paris mengisytiharkan bahawa wanita perlu mendapatkan izin dari ibu pejabat polis sebelum memakai pakaian lelaki.

Pada tahun 1892, undang-undang telah diperbaharui untuk membolehkan wanita memakai seluar dengan syarat mereka memegang tali kuda pada setiap masa.

Undang-undang itu terus diperbaharui pada tahun 1909 dengan memasukkan syarat bahawa wanita tersebut perlu menunggang basikal.

Sekiranya mereka turun dari basikal, mereka perlu mengekalkan tangan mereka pada pemegang basikal. Pada tahun 1969, ketua polis semasa Paris diminta oleh majlis bandar untuk memansuhkan undang-undang ini.

Beliau enggan (walaupun ia tidak lagi dikuatkuasakan), dengan mengatakan bahawa undang-undang ini mungkin perlu dikuatkuasakan sekali lagi kerana sifat fesyen yang tidak dapat diramalkan.

Ironinya, pegawai polis wanita Paris kemudiannya memakai seluar panjang sebagai sebahagian daripada pakaian seragam mereka.

Satu lagi percubaan untuk memansuhkan undang-undang itu gagal pada tahun 2003, selepas menteri yang menjaga kesaksamaan jantina mengatakan tidak perlu mengubah peraturan itu kerana ia tidak lagi dikuatkuasakan.

Wanita di Amerika Syarikat tidak dilarang secara terang-terangan untuk memiliki kad kredit. Walau bagaimanapun, mereka mengalami diskriminasi terbuka dan agak sukar untuk mendapatkan kad kredit.

Wanita berkahwin memerlukan suami mereka untuk menandatangani permohonan sebelum boleh mengeluarkan kad kredit.

Janda dan wanita sujang pula perlu mencari seorang lelaki untuk menandatangani perjanjian bersama. Seseorang wanita juga dikehendaki mendedahkan status perkahwinan dan bilangan anaknya sebelum dia boleh mengeluarkan kad kredit.

Pendapatannya juga dibahagikan kepada dua untuk mengira jumlah maksimum yang boleh dibelanjakannya melalui kadnya.

Diskriminasi ini berterusan sehingga tahun 1974, apabila Kongres meluluskan Akta Peluang Kredit Bersama, yang menjadikan tindakan diskriminasi terhadap pemohon kad kredit berdasarkan jantina, kaum, agama sebagai satu yang menyalahi undang-undang.

Pada tahun 1675, Raja Charles II dari England meluluskan undang-undang mengharamkan kedai-kedai kopi.

Untuk menghentikan beberapa usahawan kreatif dari "bekerja dari rumah," beliau juga mengharamkan semua orang untuk menjual kopi dari rumah mereka.

Malah, beliau menghalang semua orang daripada menjual kopi, teh, coklat, dan sherbet di mana-mana rumah atau kedai. Larangan itu tidak ada kaitan langsung dengan kopi itu sendiri.

Raja hanya bimbang bahawa orang boleh merancang pemberontakan di kedai kopi. Kedai-kedai kopi pada ketika ini adalah sama dengan bar pada hari ini.

London sahaja mempunyai sehingga 3,000 kedai kopi, di mana orang berkumpul untuk bergosip dan membincangkan isu-isu negara.

Raja Charles II mempunyai sejarah pahit apabila melibatkan kepercayaan terhadap orang dan selalu mengesyaki bahawa semua yang keluar mahu menyakitinya.

Beliau juga mendakwa bahawa kedai kopi membuatkan orang menjadi malas dan mengganggu keamanan masyarakat. Larangan itu tidak pernah dikuatkuasakan, kerana ia telah dimansuhkan dua hari sebelum ia dikuatkuasakan.

Pakaian renang telah menyebabkan panik moral pada awal abad ke-20. Sebelum tahun 1900-an, pakaian renang diperbuat daripada bulu dan menutup keseluruhan badan.

Malah, ia telah dibandingkan dengan pakaian harian biasa kerana tidak terlalu terdedah. Namun, segala-galanya berubah apabila pakaian mandi diubahsuai dengan tanpa lengan dan terlalu ketat.

Dalam usaha untuk mengekalkan kesopanan awam, pihak berkuasa bandar dan pantai mula meluluskan undang-undang dan peraturan untuk menetapkan panjang minimum untuk pakaian renang yang dibenarkan.

Lebih dahsyat, pakaian renang "one piece" langsung diharamkan. Beberapa wanita ditangkap kerana memakai pakaian renang pendek di beberapa pantai, termasuk di bandar-bandar terkenal seperti New York dan Chicago.

Pada tahun 1919, New York merekrut 20 sheriff wanita khas untuk mengawal pantai bagi memastikan wanita hanya memakai pakaian renang yang diluluskan.

Pada tahun 1921, Hawaii meminda undang-undangnya untuk membolehkan wanita memakai baju renang pendek dengan syarat mereka menutupnya dengan kain yang lebih panjang.

Sesetengah wanita menutup diri dengan tuala dan baju hujan untuk berada dalam batas undang-undang ini.

Perkara mula berubah pada tahun 1930-an, apabila kerajaan mula bertolak ansur wanita yang berpakaian renang yang lebih pendek.

Bikini adalah satu lagi mangsa perang terhadap perbuatan tak senonoh awam. Ia menyebabkan panik moral sebaik sahaja ia dilancarkan pada tahun 1946.

Pada satu ketika, pembuatnya, Louis Reard, telah menjadi hilang semangat disebabkan jualan yang teruk dan hampir berputus asa.

Bikini itu diharamkan di Perancis, Sepanyol, Itali, Portugal, Australia dan di beberapa bahagian Amerika Syarikat. Untuk seketika, ia tidak boleh ditunjukkan dalam filem-filem Hollywood.

Pada tahun 1953, Pedro Zaragoza, Datuk Bandar Benidorm, membenarkan orang memakai bikini di pantai di kawasan bandar, walaupun pakaian itu diharamkan di seluruh Sepanyol.

Pelancong British membawa bikini mereka ke bandar dan Datuk Bandar tahu dia terpaksa membenarkan mereka memakai bikini mereka jika dia mahukan Benidorm menjadi destinasi pelancongan.

Beberapa wanita berhadapan dengan masalah dengan anggota Pengawal Sivil di pantai kerana undang-undang yang bercanggah ini. Walau bagaimanapun, Zaragoza bertekad untuk membiarkan bikini dibenarkan untuk dipakai.

Dia menaiki skuternya dalam perjalanan lapan jam untuk melawat General Francisco Franco, diktator tentera Sepanyol, di Madrid.

Seluarnya dipenuhi dengan minyak motor ketika dia sampai untuk bertemu jeneral. General Franco bersetuju dan bikini secara perlahan-lahan memasuki Sepanyol.


10 Wanita Paling Kaya Di Malaysia

Walaupun gabungan kekayaan kesemua wanita dalam senarai ini langsung tidak hampir berbanding kekayaan lelaki paling kaya di Malaysia, namun usaha dan pencapaian mereka masih layak untuk dibanggakan.

Untuk kita mengktiraf wanita luar biasa seperti mereka ini sebagai contoh dalam masyarakat adalah sesuatu yang sangat penting agar dapat menjadi inspirasi kepada wanita lain.

Berusia 35 tahun, Loh Wei Lyn merupakan antara salah seorang usahawanita terkemuka di Malaysia. Malah, beliau juga merupakan yang termuda dalam senarai ini.

Wei Lyn juga merupakan pemegang saham dalam syarikat Oriental Holdings Bhd dan nilai kekayaannya dianggarkan sebanyak RM303.7 juta.

Dato Hanifah Hajar Taib adalah anak kepada bekas Ketua Menteri Sarawak, Tun Abdul Taib Mahmud.

Beliau yang berusia 45 tahun berada di kedudukan ke-9 wanita paling kaya di Malaysia disebabkan oleh kedudukan beliau dalam Cahya Mata Sdn. Bhd. sebagai pemegang saham.

Malah, Dato Hanifah juga adalah ahli lembaga di Majlis Pimpinan Institut Limkokwing Borneo, pengarah eksekutif di Miri Marriot Resort dan Spa, serta di Cats FM.

Tak cukup dengan itu, wanita yang mempunyai Ijazah Sarjana Muda Sains Pentadbiran Perniagaan dari Universiti San Francisco ini berkhidmat sebagai eksekutif teratas di Limkokwing University of Creative Technology.

Berada di kedudukan ke-8 wanita paling kaya di dunia dengan nilai kekayaan mencecah RM320 juta merupakan anak kepada Tan Sri Dato' Seri Yeoh Tiong Lay, pengasas YTL Corporation.

Dato' Yeoh Soo Min kini berkhidmat sebagai pengarah eksekutif yang bertanggungjawab terhadap sistem kewangan dan perakaunan di YTL Corporation.

Wanita berusia 62 tahun ini yang memiliki Ijazah Sarjana Muda Perakaunan dari Universiti North London merupakan ahli Fellow Bersekutu Institut Pengurusan Malaysia, fellow Gabenor Rumah Pelajar Antarabangsa, London.

Malah, beliau adalah pemegang amanah Yayasan Tuanku Fauziah, Yayasan IJN, dan Dana Pembiayaan Kepimpinan wanita.

Berusia 55 tahun, Dato' Yeoh Soo Keng juga merupakan anak kepada Tan Sri Dato' Seri Yeoh Tiong Lay dan adik kepada Dato' Yeoh Soo Min.

Dato' Soo Keng merupakan pemegang Ijazah Sarjana Muda Kejuruteraan Awam dari Universiti Leeds, United Kindom dan memulakan kerjayanya sebagai pengarah projek bagi pembinaan kediaman Pesuruhjaya Tinggi British di Kuala Lumpur.

Beliau berperanan penting dalam penjualan dan pemasaran simen dan produk berkaitan untuk YTL Cement Berhad dan Perak-Hanjoong Simen Sdn Bhd.

Beliau kini berkhidmat sebagai pengarah eksekutif di YTL e-Solutions Berhad, sebuah anak syarikat YTL Corporation dan memiliki kekayaan mencecah RM324 juta.

Nilai kekayaan sekitar RM389 juta menjadikan Tan Kim Tee sebagai wanita ke-6 terkaya di Malaysia.

Tak banyak yang diketahui mengenai wanita berusia 66 tahun ini namun beliau merupakan salah seorang pemegang daham dalam Dialog Group.

Syarikat ini menjalankan urusan projek dan penyediaan perkhidmatan dalam industri petrokimia serta minyak dan gas.

Pada tahun 2016, Dialog Group dianggarkan bernilai lebih daripada RM8 bilion dan merupakan antara syarikat paling berprestasi tinggi di malaysia.

Juga dikenali dengan nama mesra iaitu Cindy, beliau melanjutkan pelajaran ke United Kingdom dalam Pengajian Perniagaan.

Tan Kewi Yong mempunya pengalaman lebih 30 tahun dalam pelbagai bidang termasuklah kewangan, pemasaran dan pengurusan sumber manusia.

Wanita dengan kekayaan mencecah RM547 juta ini kini merupakan pengarah eksekutif Pavilion Reit dan Malton Bhd.

Raja Eleena merupakan anak keempat kepada Sultan Perak, Sultan Azlan Shah.

Beliau kini berkhidmat sebagai rakan kongsi senior Raja Eleena Siew Ang & Associates menamatkan pelajaran dalam jurusan undang-undang dari Universiti of London.

Wanita ke-4 terkaya di Malaysia juga merupakan salah seorang daripada 2 wanita Melayu dalam senarai ini memiliki kekayaan bernilai RM587 juta.

Sebagai peguam bela, peguam cara dan pemegang saham utama Gamuda, Raja Eleena menggunakan pengalaman dan pengetahuan perundangannya untuk memberi manfaat kepada syarikat ini.

Di bawah kendaliannya, Gamuda menerajui projek infrastruktur terbesar di Malaysia, memainkan peranan utama dalam projek MRT bernilai RM48 bilion.

Berada di tangga ke-3 senarai wanita terkaya di dunia juga merupakan sebahagian daripada empayar keluarga YTL.

Puan Sri Tan Kai Yong adalah balu kepada mendiang Tan Sri Dato' Seri Yeoh Tiong Lay.

Wanita berusia 86 tahun ini memiliki 5 juta saham dalam syarikat YTL Corporation, kekayaan beliau dianggarkan bernilai RM1.03 bilion.

Wanita kedua terkaya di Malaysia ini juga merupakan wanita tertua dalam senarai, berusia 95 tahun.

Chong Chook Yew menamatkan pelajaran dari Universiti Columbia, Amerika Syarikat dengan Diploma Guru Kolej Profesional dan Sarjana Seni pada tahun 1950-an.

Wanita yang sangat low-profile ini menubuhkan syarikat Selangor Properties bersama mendiang suaminya, Wen Tien Kuang pada tahun 1963.

Beliau kini memegang jawatan sebagai pengerusi di Selangor Properties Bhd dan memiliki nilai kekayaan mencecah RM1.19 bilion.

Menggunguli senarai wanita terkaya di Malaysia tak lain tak bukan adalah Dato' Dr. Norraesah binti Mohamad, dengan kekayaan sekitar RM1.27 bilion.

Sebelum beralih arah ke sektor swasta pada tahun 1989, Dato' Norraesah berkhidmat dalam tempoh yang agak lama sebagai penjawat awam, iaitu selama 16 tahun.

Beliau adalah penjawat awam lama; bekerja di sektor awam selama 16 tahun, sebelum membuat pertukaran kepada sektor swasta pada tahun 1989.

Beliau memasuki senarai ini setelah memperoleh saham MyEG dalam jumlah yang tersangat besar menjelang akhir tahun 2017 melalui Asia Internet Holding.

Dato' Noraraesah juga merupakan Pengerusi Eksekutif MyEG Services Bds sejak Ogos 2006 dan bertindak sebagai Pengerusi Latitude Tree Holdings Berhad bermula November 2018.

MyEG tersenara di MESDAQ (sekarang Pasaran ACE) pada tahun 2007 sebagai pembekal perkhidmatan elektronik elektronik, dan dipindahkan ke pasaran utama di Bursa pada tahun 2009.

Hari ini syarikat itu telah mempelbagaikan perkhidmatan berasaskan komersial, yang menyumbang 80% daripada pendapatan kumpulan.


Sejarah "Mamak" Dan Restoran Mamak Yang Menjadi Gaya Hidup Rakyat Malaysia

Sekiranya anda tinggal atau bekerja di Kuala Lumpur atau Selangor, anda pasti akan sedar kewujudan kedai Mamak di merata tempat bagai cendawan tumbuh selepas hujan. Setiap deretan kedai, pasti ada sekurang-kurangnya satu kedai Mamak yang membuka perniagaan disitu.

Malah di sesetengah tempat seperti Shah Alam misalnya, anda akan dapati terdapat beberapa buah kedai mamak dalam satu "seksyen" (kawasan) yang sama. Di Seksyen 7 Shah Alam contohnya, terdapat lebih daripada 10 buah kedai mamak yang menjadi tempat lepak para pelajar di situ. Mungkin tidak keterlaluan untuk mengatakan bahawa ianya sudah menjadi sebahagian daripada gaya hidup rakyat Malaysia.

Apakah yang menyebabkan kedai Mamak ini mendapat sambutan hangat? Adakalanya kehebatan sesuatu kedai Mamak menyebabkan kedai-kedai berdekatan dengannya terpaksa gulung tikar akibat tidak mampu bersaing dengan kedai Mamak ini.

Pernahkah anda tertanya-tanya, bagaimanakah bisnes perniagaan makanan kedai Mamak ini mula bertapak di Malaysia? Kali ini, pihak Iluminasi ingin berkongsi sedikit sebanyak kedatangan bisnes kedai Mamak ke Malaysia.

Sejarah mengenai kemasukan India Muslim ke Malaysia ada dimuatkan dalam buku Indian Muslims in Penang: Role and Contributions tulisan Seeni Naina Mohamed yang diterbitkan pada tahun 2001 dan juga buku Yearning to Belong: Malaysia's India Muslims, Portuguese Eurasians, Peranakan Chinese Baweanese tulisan Patrick Pillai.

Menurut sejarah, sebelum tahun 1786, komuniti India Musliam telah membuka peniagaan di kawasan Kuala Kedah. Malah, pada peringkat awal, kawasan Georgetown juga menjadi kawasan tumpuan para peniaga India Muslim untuk menjalankan aktiviti jual beli.

Komuniti India Muslim dikatakan sudah masuk ke Pulau Pinang seawal kurun ke 18 lagi, iaitu lebih awal daripada kedatangan British. Menariknya, komuniti India Muslim ini datang daripada pelbagai etnik dan tidak seperti di India yang mempunyai pelbagai kasta.

Disini, mereka dianggap mempunyai taraf kuasa, sosial dan kekayaan yang setaraf walaupun datang daripada etnik yang berlainan. Walau bagaimanapun, komuniti India Muslim ini boleh dikategorikan kepada 2 kelompok utama iaitu Marikar dan Rawther.

Perkataan Marikar berasal daripada perkataan Tamil, "Marakalayer" yang bermaksud penduduk dengan perahu kayu. Mereka digelar Marikar memadangkan mereka ini hidup di kawasan pantai Tamilnadu dimana aktiviti utama mereka adalah perikanan.

Sementara itu, Rawther pula berasal daripada perkataan "Mauther" yang bermaksud golongan yang bertanggungjawab menjaga gajah dan kuda milik tentera diraja. Terdapat juga perbezaan antara kedua kumpulan ini dari segi amalan mazhab Islam. Kumpulan Marikar umumnya mengamalkan mazhab Shafie manakalan manakala Rawther pula berfahaman Hanafi.

Perkataan "mamak" ini dikatakan berasal daripada perkataan Tamil yang merujuk kepada pakcik, iaitu "maa-ma". Di Malaysia umumnya, ianya digunakan oleh golongan muda sebagai panggilan kepada orang yang lebih dewasa.

Walaupun perkataan Mamak itu secara umumnya merujuk kepada pakcik dalam bahasa Tambil, dalam konteks kita di Malaysia secara umumnya apabila sesuatu kedai itu digelar "kedai Mamak", ianya bermaksud kedai tersebut adalah kedai milik India Muslim.

Disinilah timbulnya kekeliruan kerana ramai menganggap semua kedai Mamak itu dimiliki oleh orang India Muslim. Bagi orang Muslim, mereka mestilah teliti dalam bab pemilihan makanan bagi memastikan makanan yang dimakan adalah halal. Walaupun tiada larangan khusus tidak dibolehkan makan di kedai makanan milik bukan Islam, status makanan tersebut menjadi syubhah.

Sekiranya tidak pasti, ada beberapa cara yang boleh dilakukan untuk mengenalpasti status kedai tersebut. Pertama, anda boleh bertanya sendiri pemilik atau pekerja kedai tersebut sama ada mereka Muslim atau tidak. Jika jawapan yang diberikan meragukan, anda boleh buat pemerhatian sendiri.

Contohnya, adakah pekerja gerai tersebut pergi menunaikan solat Jumaat? Adakah kedai tersebut ditutup dalam tempoh lama sewaktu cuti perayaan agama Hindu? Selain itu, bolehlah bertanya kepada masyarakat atau kedai berdekatan untuk mengetahui status sesuatu kedai tersebut sama ada dimiliki oleh India Muslim atau tidak.

Walau bagaimanapun, panduan ini adalah secara umum sahaja dan ia sama sekali tidak bermaksud untuk mengajar setiap orang Muslim untuk memboikot kedai milik orang bukan Islam sebaliknya hanya memastikan mereka makan makanan yang benar-benar halal sahaja.

Kesedapan sesuatu makanan kebiasaannya menjadi sebab utama pelanggan datang ke sesuatu restoran itu. Tanpa makanan yang sedap, mungkin itulah kali pertama dan terakhir pelanggan tersebut datang ke sesuatu restoran tersebut.

Walaupun kedai Mamak kebanyakannya hanya mengidang makanan yang "biasa-biasa" sahaja, iainya menjadi pilihan kerana biasanya pelayannya lebih responsif dan pantas melayan pelanggan. Tidak seperti di sesetengah kedai lain dimana ada kalanya pelanggan terpaksa menunggu lama sebelum pesanan mereka di ambil.

Satu lagi faktor yang menyebabkan kedai Mamak ini menjadi pilihan adalah kerana lokasinya itu sendiri. Sekiranya anda perasan, majoriti kedai mamak akan memilih untuk membuka kedai mereka di lot hujung (corner lot). Ini membolehkan mereka membuka lebih banyak meja di kawasan luar bangunan yang lebih berangin.

Kebanyakan pelanggan gemarkan suasana ini dan tidak gemar duduk makan di dalam kedai yang biasanya panas dan penuh dengan bau-bauan daripada masakan. Bagi yang merokok pula, duduk di meja luar memberi mereka kebebasan untuk merokok.

Selain itu, kedai Mamak biasanya menjadi pilihan memandangkan ianya biasa ditutup lewat malam dan ada antaranya yang dibuka 24 jam. Kedai mamak juga bijak memasang skrin besar bagi menarik pelanggan datang ke kedainya terutamanya bagi menyaksikan perlawanan bola sepak.

Persoalannya, mengapakah kebanyakan kedai makanan Melayu tidak meniru strategi kedai Mamak ini?